Κεντρική Σελίδα /Δελτίο τύπου / Ενημέρωση διαπιστευμένων συντακτών από τον Υφυπουργό Πολιτικής Προστασίας & Διαχείρισης Κρίσεων Ν. Χαρδαλιά και τους καθηγητές Β.Παπαευαγγέλου και Γκ. Μαγιορκίνη\nΒ. ΠΑΠΑΕΥΑΓΓΕΛΟΥ: Ευχαριστώ πολύ. Καλησπέρα σας. Ο ΕΟΔΥ ανακοίνωσε σήμερα 2.696 νέα κρούσματα κορονοϊού στη χώρα μας, μετά από ένα σύνολο τεστ, όμως, που ξεπέρασαν τις 100.000. Ο αριθμός των ασθενών που παραμένουν διασωληνωμένοι σήμερα ανέρχεται στους 157 και κατά τη διάρκεια των τελευταίων 24 ωρών, 9 συνάνθρωποί μας έχασαν τη ζωή τους.\nΑναφορικά με την κατανομή των νέων κρουσμάτων, σημειώνουμε 905 νέα κρούσματα στην Αττική, 304 στη Θεσσαλονίκη, 120 στο Ηράκλειο Κρήτης και 108 στα Χανιά.\nΤο επιδημιολογικό φορτίο στην επικράτεια εμφανίζει μία σχετική σταθεροποίηση, αλλά σε υψηλά επίπεδα. Ο μέσος κυλιόμενος αριθμός νέων κρουσμάτων των τελευταίων 7 ημερών ανέρχεται στα 2.574 κρούσματα ανά ημέρα.\nΟ δείκτης θετικότητας των εργαστηριακών ελέγχων που διενεργούνται σε δομές Υγείας, επίσης παραμένει σταθερός. Σύμφωνα με τα στοιχεία του ΕΟΔΥ αναφορικά με τα τεστ που έγιναν την εβδομάδα 19-25 Ιουλίου, ο δείκτης θετικότητας ανέρχεται στο 3,26% στην επικράτεια, ενώ σε περιοχές με αυξημένο επιδημιολογικό φορτίο είναι σημαντικά υψηλότερος.\nΕνδεικτικά θα αναφέρω ότι ο δείκτης θετικότητας ανήλθε στο 5,5% στην Πάρο, 4,27% στη Μύκονο, 4,2% στην Τήνο, 3,76% στο Ρέθυμνο και 3,4% στην Περιφερειακή Ενότητα Θήρας, κυρίως λόγω της θετικότητας στο νησί της Ίου.\nΗ συμβολή των αυτοδιαγνωστικών τεστ στην πρώιμη αναγνώριση κρουσμάτων σε ασυμπτωματικούς συμπολίτες μας, παραμένει σημαντική. Αν και την εβδομάδα που μας πέρασε συνολικά τα self-test οδήγησαν στο 35% των νέων διαγνώσεων, το ποσοστό αυτό είναι υψηλότερο στο εργατικό δυναμικό, δηλαδή στους ανθρώπους ηλικίας 18-65 ετών, όπου τα μισά περιστατικά διαγνώστηκαν ακριβώς λόγω της εφαρμογής του μέτρου των αυτοδιαγνωστικών ελέγχων.\nΕίναι απαραίτητο, λοιπόν, να γίνει κατανοητό σε όλους ότι η διενέργεια αυτών των αυτοδιαγνωστικών τεστ από τους ανεμβολίαστους συμπολίτες μας, δεν αποτελεί τιμωρητικό μέτρο αλλά σημαντικό εργαλείο Δημόσιας Υγείας, που διασφαλίζει την υγεία των συνανθρώπων που συναναστρεφόμαστε και τελικά και την πορεία της πανδημίας στη χώρα μας. Σημαντικό, λοιπόν, είναι να τηρείται και να επιτηρείται η διενέργεια των αυτοδιαγνωστικών ελέγχων.\nΤα εισαγόμενα κρούσματα από τον τουρισμό εξακολουθούν να αποτελούν ένα πολύ μικρό ποσοστό του συνόλου, κάτω του 1%, γεγονός που οφείλεται τόσο στον εμβολιασμό σημαντικού ποσοστού των τουριστών που έρχονται στη χώρα μας, αλλά και στη θέσπιση απαραίτητου αρνητικού τεστ για να μπορεί να ταξιδέψει κάποιος και να έρχεται στη χώρα μας.\nΗ διάμεση ηλικία των νέων κρουσμάτων παραμένει σταθερή στα 25 έτη. Παρατηρείται μια μικρή μείωση των κρουσμάτων στους νέους κάτω των 34 ετών που σήμερα αποτελούν μόλις το 63% του συνόλου, ενώ δύο εβδομάδες πριν σας είχαμε αναφέρει ότι στα άτομα κάτω των 39 ετών αφορούσαν το 80% των κρουσμάτων. Παράλληλα, λοιπόν, αυξάνεται και ο αριθμός των νέων κρουσμάτων σε μεγαλύτερες ηλικίες.\nΣημαντικό είναι να αναφερθεί ότι σύμφωνα με τις εκθέσεις του ΕΟΔΥ, την εβδομάδα που μας πέρασε περίπου 2.500 συνάνθρωποί μας άνω των 40 ετών νόσησαν. Στη συντριπτική τους πλειοψηφία ήταν ανεμβολίαστοι. Γνωρίζουμε καλά ότι περίπου 10% αυτών θα χρειαστεί να νοσηλευτούν την επόμενη εβδομάδα ή τη μεθεπόμενη.\nΚαι δεν είναι ότι υπολογίζουμε μόνο την πίεση στα Νοσοκομεία του Εθνικού Συστήματος Υγείας, που σίγουρα επιβαρύνεται και από τις καλοκαιρινές άδειες του ιατρονοσηλευτικού προσωπικού. Είναι που οι οικογένειες όλων αυτών των συνανθρώπων μας θα περάσουν στιγμές αγωνίας.\nΑυτό που αποτυπώνεται από την ιχνηλάτηση που διενεργεί ο ΕΟΔΥ σε συνεργασία με την Πολιτική Προστασία, είναι ότι οι κοινωνικές συναθροίσεις συνυφασμένες με τη νυχτερινή διασκέδαση αποτελούν την κύρια έκθεση στις μικρές ηλικίες, ενώ η ενδοοικογενειακή μετάδοση και η εργασία αποτελεί την πιθανότερη οδό έκθεσης στον ιό για άτομα μεγαλύτερης ηλικίας.\nΑυτό που μονότονα αναφέρεται και θα ήθελα να τονίσω σήμερα, είναι ότι στις μεγαλουπόλεις σημαντικός αριθμός νέων κρουσμάτων αναφέρουν επαφή, κυρίως ενδοοικογενειακή, με νεαρό άτομο που επιστρέφει από εγχώριο τουρισμό και κυρίως από νησιά.\nΟ αριθμός των νέων νοσηλειών εμφανίζει μια κάποια σταθεροποίηση αφού αυτή την εβδομάδα που μας πέρασε είχαμε μια αύξηση περίπου 28%, τη στιγμή που την αμέσως προηγούμενη είχαμε αύξηση 70%.\nΟ μέσος όρος εισαγωγών του 7ημέρου είναι στις 167 εισαγωγές ανά μέρα, ενώ σήμερα υπολογίζεται ότι 1.344 άνθρωποι νοσηλεύονται στην επικράτεια λόγω κορονοϊού. Ένας στους δύο νοσηλευόμενους είναι νέοι σχετικά άνθρωποι, κάτω των 54 ετών.\nΗ πτωτική πορεία του αριθμού των διασωληνωμένων και των θανάτων που παρατηρούσαμε τις προηγούμενες εβδομάδες έχει σταματήσει, ενώ ταυτόχρονα παρατηρείται και μια μείωση στη διάμεση ηλικία των ασθενών που χρειάζεται να νοσηλευτούν στα νοσοκομεία, στη ΜΕΘ ή και να διασωληνωθούν, με τη διάμεση ηλικία αυτών που διασωληνώνονται και μπαίνουν στις ΜΕΘ να είναι στα 57-60 έτη.\nΈτσι, λοιπόν, όπως προχωράμε στο τέταρτο κύμα το όφελος του εμβολιασμού γίνεται ακόμα πιο ξεκάθαρο. Όταν την άνοιξη, την τελευταία εβδομάδα του Απριλίου είχαμε ένα μέσο κυλιόμενο όρο 7ημέρου στο επίπεδο των 2.500 κρουσμάτων ανά ημέρα, όπως έχουμε και τώρα, και ένα συγκρίσιμο αριθμό ενεργών κρουσμάτων στην επικράτεια, είχαμε κατά μέσο όρο 813 διασωληνωμένους και 79 θανάτους την ημέρα.\nΣήμερα, λοιπόν, με το 62% περίπου του ενήλικου πληθυσμού να έχει λάβει τουλάχιστον μια δόση εμβολίου, με παρόμοιο επιδημιολογικό φορτίο στη χώρα και ενώ η διασπορά μετάλλαξης Δ είναι σημαντική, έχουμε 70% λιγότερες εισαγωγές ανά ημέρα, 80% λιγότερους νοσηλευόμενους, 85% λιγότερους διασωληνωμένους και 90% λιγότερους θανάτους σε σύγκριση με την τελευταία εβδομάδα του Απριλίου.\nΤα νούμερα είναι αδιάψευστα. Υπάρχουν, όμως, αρκετά δεδομένα από την παρούσα επιδημιολογική εικόνα που μας απασχολούν.\nΣτη Θεσσαλονίκη και στη Χαλκιδική έχουμε μία σημαντική αύξηση των νέων κρουσμάτων σε νέους, με ενδιάμεση ηλικία τα 20 έτη και ιδιαίτερα πολλά κρούσματα στις ηλικίες 10-19 ετών, ενώ ταυτόχρονα παρατηρείται σημαντική αύξηση της διασποράς της μετάλλαξης Δ στην περιοχή.\nΈτσι, η περιοχή αυτή παρουσιάζει την ίδια εικόνα που είχαμε δει στο Νότιο Τομέα Αθηνών πριν τρεις εβδομάδες. Συνεπώς έχει ιδιαίτερη σημασία να ειπωθεί ότι όλοι οι ενήλικες της Θεσσαλονίκης και της Χαλκιδικής, και ιδιαίτερα οι ανεμβολίαστοι, να είναι ιδιαίτερα προσεκτικοί και να κάνουν χρήση των γνωστών μέτρων ατομικής προστασίας όταν έρχονται επαφή με εφήβους και νεαρούς ενήλικες.\nΕπίσης, σε κάποιες περιοχές της ηπειρωτικής Ελλάδας όπου μεγάλο ποσοστό του πληθυσμού αφορά σε άτομα τρίτης ηλικίας, σε ορεινές περιοχές, παρατηρείται ότι η διάμεση ηλικία των κρουσμάτων είναι υψηλότερη από ότι στην υπόλοιπη Ελλάδα, ενώ τα ποσοστά εμβολιαστικής κάλυψης είναι σημαντικά χαμηλότερα σε σύγκριση με τον μέσο όρο της επικράτειας.\nΣτις περιοχές αυτές είναι πιθανόν να αυξηθεί σημαντικά ο αριθμός των κρουσμάτων σε ευάλωτους συνανθρώπους μας, καθώς μέσα στον Αύγουστο θα τους επισκεφθούν νεότεροι από τις μεγαλουπόλεις. Έκκληση, λοιπόν, οι ενήλικες αυτοί να εμβολιαστούν το συντομότερο δυνατόν, όσο είναι ακόμα καιρός.\nΤο βλέμμα μας είναι σαφώς επικεντρωμένο στα νοικοκυριά που θα δεχθούν πίσω τους νεαρούς που θα επιστρέψουν από τα νησιά μας και κάποιοι θα τους μεταδώσουν τον ιό. Ήδη την προηγούμενη εβδομάδα συμβουλεύσαμε τους ανεμβολίαστους νέους μας, επιστρέφοντας από τις διακοπές τους να μην εφησυχάζουν από το αρνητικό self-test που κάνουν πριν μπουν στο πλοίο.\nΝα είναι ιδιαίτερα προσεκτικοί για μια εβδομάδα μετά την επιστροφή τους στις μεγαλουπόλεις, να αποφεύγουν τον συγχρωτισμό για να μην αποτελέσουν εστίες υπερμετάδοσης στο περιβάλλον τους και παράλληλα να χρησιμοποιούν επιμελώς τα μέτρα ατομικής προστασίας και κυρίως την μάσκα στις επαφές τους με ευάλωτα άτομα του περιβάλλοντος.\nΠρόσφατη μελέτη από τις Ηνωμένες Πολιτείες της Αμερικής που μόλις δημοσιεύτηκε στο New Journal of Medicine, έδειξε ότι η ενδοοικογενειακή μετάδοση, τονίζω, σε μη εμβολιασμένους γονείς ήταν συχνή. Συνήθως οι γονείς εμφάνιζαν συμπτώματα κατά μέσο όρο 5 μέρες μετά την επιστροφή των εφήβων και το 10% των γονιών χρειάστηκε να νοσηλευτεί. Μείωση της διασποράς μέσα στο σπίτι σημειώθηκε όταν τηρούνταν τα μέτρα ατομικής προστασίας με μεγαλύτερη αυστηρότητα.\nΑυτονόητο είναι, βέβαια, ότι ο εμβολιασμός των ενηλίκων αποτελεί το πιο σημαντικό όπλο που έχουμε ώστε να προφυλαχθούμε. Να επισημάνω ότι με την σημαντική διασπορά της μετάλλαξης Δ, είναι απαραίτητο ακόμα και οι εμβολιασμένοι συνάνθρωποι μας να είναι προσεκτικοί.\nΤο εμβόλιο προστατεύει στην συντριπτική πλειοψηφία. Τα δεδομένα τόσο από την διεθνή βιβλιογραφία όσο και από την χώρα μας, δείχνουν ότι ο κίνδυνος να κολλήσει κάποιος που έχει εμβολιαστεί είναι τουλάχιστον 20 έως και 80 φορές μικρότερος σε σχέση με τους ανεμβολίαστους.\nΝα θυμίσω ότι σε ένα σύνολο 5 εκατομμυρίων πολιτών που είναι πλήρως εμβολιασμένοι, έχει νοσήσει μόλις το 0,17%. Καθώς όμως αυξάνεται το ποσοστό των εμβολιασμένων στον πληθυσμό και ενώ ταυτόχρονα επιβαρύνεται το επιδημιολογικό φορτίο και η πιο μεταδοτική μετάλλαξη Δ επικρατεί, είναι φυσικό να βλέπουμε κάποια κρούσματα ανάμεσα σε εμβολιασμένους.\nΑυτό που παραμένει σαφές, αδιαμφισβήτητο, είναι ότι το εμβόλιο σώζει ζωές. Εμβολιαζόμαστε για να μη νοσήσουμε βαριά, να μειώσουμε τη πιθανότητα να χρειαστεί να νοσηλευτούμε και να κινδυνεύσουμε να χάσουμε τη ζωή μας.\nΝα θυμίσω ότι σύμφωνα με τα στοιχεία από τα Νοσοκομεία μας, το 99% των ασθενών που νόσησαν βαριά και χρειάστηκαν διασωλήνωση, αφορούσε σε άτομα είτε ανεμβολίαστα, είτε μερικώς εμβολιασμένα.\nΑναφερόμενο στο χαμηλό αλλά υπαρκτό αριθμό κρουσμάτων σε εμβολιασμένους ενήλικες, η Public Health England, δηλαδή η δημόσια υπηρεσία Δημόσιας Υγείας του Ηνωμένου Βασιλείου, ανέφερε ότι ο πλήρως εμβολιασμένος υπερήλικας 80 ετών έχει τον ίδιο κίνδυνο να χάσει τη ζωή του από τον κορονοϊό με έναν ανεμβολίαστο 50χρονο.\nΌμως, η μετάλλαξη Δ είναι εδώ. Έχει επικρατήσει παντού και αυτό αποτελεί άλλη μία πρόκληση που πρέπει να αντιμετωπίσουμε. Συνηθίσαμε πια, ενάμιση χρόνο τώρα, μόλις νιώθουμε ότι έφτασε το τέλος, να προκύψει μία νέα πρόκληση μέσα στην πανδημία.\nΤο συμπέρασμά μας, λοιπόν, είναι ότι με όπλο τον εμβολιασμό και την εμπειρία μας θα συνεχίσουμε, αλλά είναι αναγκαίο και πάλι να έχουμε στο μυαλό μας ότι πρέπει να διατηρούμε τη χρήση των μέτρων ατομικής προστασίας.\nΑκόμα και το CDC, ακριβώς λόγω της διασποράς της μετάλλαξης Δ, μόλις πριν λίγες μέρες επανέφερε την οδηγία χρήσης μάσκας σε κλειστούς χώρους, ακόμα και για τους πλήρως εμβολιασμένους.\nΣας ευχαριστώ πολύ για την προσοχή σας και θα είμαι στη διάθεσή σας για ερωτήσεις.\nΓΚ. ΜΑΓΙΟΡΚΙΝΗΣ: Καλησπέρα και από μένα. Να δούμε λιγάκι πώς κινείται η επιδημία σε παγκόσμιο επίπεδο. Έχουμε 196 εκατομμύρια μολύνσεις μέχρι σήμερα και σχεδόν 4,2 εκατομμύρια θανάτους με τη νόσο σε όλο τον κόσμο.\nΟ ρυθμός των νέων διαγνώσεων έδειξε ωστόσο σημεία σταθεροποίησης, με μόλις 3% αύξηση την τελευταία εβδομάδα και 540.000 διαγνώσεις ανά ημέρα. Ο ρυθμός των θανάτων αυξήθηκε ελαφρώς 6%, σε περίπου 8.400 ανά ημέρα.\nΗ επιδημία στην Ευρώπη την τελευταία εβδομάδα έδειξε σαφή σημεία σταθεροποίησης και προφανώς μικρή συρρίκνωση κατά 5% στις διαγνώσεις, αλλά με 5% αύξηση στους θανάτους μεσοσταθμικά.\nΠιο συγκεκριμένα, ο αριθμός των νέων διαγνώσεων υποχώρησε στο επίπεδο των 128.000 διαγνώσεων ανά ημέρα, ενώ ο ρυθμός των θανάτων αυξήθηκε σε περίπου 1.000 άτομα ανά ημέρα.\nΑπό τις 47 ευρωπαϊκές χώρες, οι 14 έδειξαν βελτίωση της επιδημιολογικής κατάστασης. Σημαντική βελτίωση έδειξε το Ηνωμένο Βασίλειο, η Ολλανδία και η Δανία, ενώ σημαντική επιδείνωση παρατηρήθηκε στην Γαλλία και την Ιταλία. Ειδική μνεία για την επιδημιολογική κατάσταση στο Ηνωμένο Βασίλειο θα κάνω στο τέλος της εισήγησης.\nΣτην Ελλάδα, με βάση τα στοιχεία που δημοσιεύει ο ΕΟΔΥ, την τελευταία εβδομάδα ο συνολικός αριθμός των διαγνώσεων στην επικράτεια έδειξε σημάδια σταθεροποίησης και πολύ μικρής υποχώρησης. Από την άλλη, η πίεση στο σύστημα Υγείας έδειξε σημεία σημαντικής αύξησης.\nΣυγκεκριμένα, ο αριθμός των ατόμων σε παρακολούθηση στις Μονάδες Εντατικής Θεραπείας, εντός της τελευταίας εβδομάδας αυξήθηκε κατά 25%. Ο αριθμός των νέων εισαγωγών με Covid αυξήθηκε σε περισσότερες από 150 τις τελευταίες ημέρες, ενώ το ισοζύγιο εισιτηρίων-εξιτηρίων παραμένει μεγαλύτερο από 1. Ο αριθμός των διαγνώσεων σε σχέση με την προηγούμενη εβδομάδα, όπως είπαμε, έδειξε σταθεροποίηση με ελάχιστη τάση μείωσης. Συγχρόνως ο αριθμός των συμπολιτών μας που καταλήγουν με τη νόσο, μειώθηκε 28% σε περίπου 6 ανά ημέρα.\nΣχετικά με την παρέμβαση Δημόσιας Υγείας για προσυμπτωματικό έλεγχο με αντιγονικά self-tests μέχρι σήμερα έχουν διατεθεί περίπου 38 εκατομμύρια συσκευές σε περίπου 4,5 εκατομμύρια πολίτες. Έχουμε 30 εκατομμύρια ηλεκτρονικές δηλώσεις στην ηλεκτρονική πλατφόρμα. Το σύνολο των θετικών που έχουν επιβεβαιωθεί στον έλεγχο από επαγγελματίες υγείας μέχρι χθες το βράδυ, ήταν σχεδόν 63.000.\nΚλείνοντας, θα αναφερθώ στην πορεία της επιδημίας στο Ηνωμένο Βασίλειο, το οποίο ήταν από τις χώρες οι οποίες προχώρησαν στον εμβολιασμό πιο γρήγορα και μπήκαν και στο τέταρτο κύμα πιο γρήγορα. Την τελευταία εβδομάδα δίνει σαφή σημεία συρρίκνωσης. Πιο συγκεκριμένα, παρατηρήθηκε 31% μείωση των διαγνώσεων. Αυτή η τάση μείωσης είναι αντίθετη στις προβλέψεις δραματικής αύξησης των κρουσμάτων, ως αποτέλεσμα της πλήρους κατάργησης των περιορισμών της 19ης Ιουλίου.\nΔεν μπορούμε να αποκλείσουμε την πιθανότητα ότι οι 9 ημέρες που έχουν περάσει είναι σχετικά νωρίς για την ασφαλή καταγραφή της επίπτωσης της κατάργησης των περιορισμών.\nΑπό την άλλη, αξίζει όμως να σημειωθεί ότι από την άνοδο των διαγνώσεων που άρχισε να καταγράφεται στις αρχές Ιουνίου, δεν έχουν ληφθεί επιπλέον μέτρα κοινωνικής αποστασιοποίησης.\nΣυνεπώς, η πιο πιθανή εξήγηση της μείωσης των κρουσμάτων είναι κατά κύριο λόγο η επέκταση του εμβολιασμού στις πιο νέες ηλικίες, η οποία έγινε τους τελευταίους δύο μήνες στο Ηνωμένο Βασίλειο και κατά δεύτερο λόγο ο μερικός κορεσμός των κοινωνικών δικτύων των νέων, ως αποτέλεσμα των μολύνσεών τους, τους τελευταίους δύο μήνες.\nΣυμπερασματικά, λοιπόν, σε κάθε περίπτωση το φαινόμενο το παρακολουθούμε με μεγάλο ενδιαφέρον και δείχνει πόσο μεγάλη σημασία έχει να αυξηθεί ο εμβολιασμός στους νέους που έχουν τις περισσότερες κοινωνικές επαφές.\nΝ. ΧΑΡΔΑΛΙΑΣ: Καλησπέρα από την Πολιτική Προστασίας. Η κατάσταση εξακολουθεί να απαιτεί προσοχή. Τα επιδημιολογικά δεδομένα δείχνουν ξεκάθαρα ότι ο ιός βρίσκεται ακόμα ανάμεσά μας και άρα είναι απαραίτητο να συνεχίσουμε όλοι μας να τηρούμε τα υγειονομικά μέτρα και πρωτόκολλα, που αποτελούν την πρώτη γραμμή προστασίας απέναντι στην πανδημία.\nΣε συνέχεια της παρουσίασης της επιδημιολογικής εικόνας της χώρας μας από τους Καθηγητές μας, ας δούμε πώς επικαιροποιείται ο επιδημιολογικός χάρτης μετά και από τη σημερινή συνεδρίαση της Επιτροπής των Λοιμωξιολόγων.\nΑπευθύνουμε, λοιπόν, έκκληση για πιστή τήρηση των μέτρων και σε αυτά τα νησιά, καθώς κάθε περαιτέρω επιβάρυνση ή διασπορά αναπόφευκτα θα οδηγήσει στην ανάγκη για τοπικά μέτρα περιορισμού της μεταδοτικότητας.\nΌσον αφορά στον εμβολιασμό, αξίζει να σημειωθεί ότι χθες υπερβήκαμε τα 5.000.000 πολιτών που είναι πλήρως εμβολιασμένοι, ενώ συνολικά οι πολίτες που έχουν κάνει τουλάχιστον μια δόση ή έχουν κλείσει το ραντεβού τους για την πρώτη δόση υπερβαίνουν τα 5,7 εκατομμύρια.\nΈχουμε ξεπεράσει συνεπώς το 50% του συνολικού πληθυσμού της χώρας που έχει επιλέξει τον εμβολιασμό ως το βασικό όπλο αντιμετώπισης του ιού, ενώ το ποσοστό αυτό προσεγγίζει πλέον το 64% όταν αναφερόμαστε στον ενήλικο πληθυσμό.\nH πρώτη μας, λοιπόν, γραμμή προστασίας απέναντι στον ιό είναι η πιστή τήρηση των μέτρων και η δεύτερη, η πιο αποτελεσματική, είναι ο εμβολιασμός. Γιατί ο εμβολιασμός του καθενός από εμάς χτίζει το πολυπόθητο τείχος ανοσίας. Μέχρι τότε, όμως, η εφαρμογή των μέτρων αποτελεί απαρέγκλιτη προϋπόθεση προστασίας του εαυτού μας, αλλά και των γύρω μας.\nΣυνεχίζουμε, λοιπόν, να προσέχουμε, φορώντας μάσκες και κρατώντας αποστάσεις. Συνεχίζουμε να εμβολιαζόμαστε, είμαστε μέρος αυτής της συλλογικής προσπάθειας για να κερδίσουμε την μάχη απέναντι στον ιό. Σας ευχαριστώ.\nΕ. ΦΟΥΣΕΚΗ: Ευχαριστώ. Θα ήθελα να ρωτήσω για το προφίλ των ανεμβολίαστων. Ποιοι είναι αυτοί που μολύνονται από τον ιό; Είναι αυτοί που είναι μεγάλης ηλικίας, ευάλωτες ομάδες ή παίζει ρόλο και ο χρόνος εμβολιασμού; Επίσης, πόσο συμμετέχουν στην διασπορά του ιού στην κοινότητα; Ο κύριος Χαρδαλιάς πριν, έβαλε ως πρώτο την τήρηση των μέτρων προστασίας, σαφέστατα με τον εμβολιασμό που έτσι κι αλλιώς νοσούμε ήπια. Έχει παίξει ρόλο η χαλάρωση; Γιατί, παραδείγματος χάριν, οι εμβολιασμένοι δεν κάνουν self-test, δεν κάνουν rapid test για να μετακινηθούν. Παίζουν ρόλο στην διασπορά του ιού στην κοινότητα; Και θέλω να ρωτήσω επίσης τους Καθηγητές, βλέπουμε ότι υπάρχει μια έξαρση κρουσμάτων. Πώς θα μειώσουμε την θετικότητα, πώς θα αντιμετωπίσουμε αυτό το φαινόμενο μέσα στο καλοκαίρι; Και κάτι τελευταίο τον κύριο Κοντοζαμάνη, αν μου επιτρέπετε μια μικρή ερώτηση. Χτες η Ευρωπαϊκή Ένωση έχει συμφωνήσει με την παρασκευάστρια εταιρεία για την ερευνητική θεραπεία των μονοκλωνικών αντισωμάτων. Αυτά θα διατεθούν, όπως και τα εμβόλια στις χώρες, ανάλογα με τον πληθυσμό ή το ιικό φορτίο κάθε χώρας; Ευχαριστώ πάρα πολύ.\nΝ. ΧΑΡΔΑΛΙΑΣ: Κάθε χαλάρωση παίζει ρόλο. Και νομίζω ότι η σύσταση του CDC, το ανέφερε η Καθηγήτρια μας, για μάσκες σε κλειστούς χώρους και για τους εμβολιασμένους, έρχεται να το αποδείξει αυτό.\nΣε κάθε περίπτωση, πέρα από το κομμάτι των εμβολιασμών, με δεδομένη τη μετάλλαξη η οποία κυριαρχεί, νομίζω ότι και οι αποστάσεις αλλά και η μάσκα κυρίως, παίζουν το ρόλο τους ώστε να μπορέσουμε να στεγανοποιήσουμε συρροές. Το βασικότερο είναι να επιβραδύνουμε την διασπορά του ιού, ειδικά όταν αυτή είναι μέσα στην ίδια την κοινότητα.\nΕ. ΦΟΥΣΕΚΗ: Κύριε Χαρδαλιά, συγγνώμη. Σε όλους, εμβολιασμένους και μη.\nΝ. ΧΑΡΔΑΛΙΑΣ: Εννοείται. Σε κάθε περίπτωση. Ούτως ή άλλως για τους εμβολιασμένους, αλλά ειδικά για τους ανεμβολίαστους είναι στοίχημα ζωής για εκείνους. Δηλαδή, πρέπει να το καταλάβουν.\nΑπό εκεί και πέρα, οι εικόνες που βλέπετε εσείς, οι εικόνες που βλέπουμε εμείς, οι εικόνες που υπάρχουν εκεί έξω, εμένα προσωπικά με λυπούν. Διότι οι άνθρωποι αυτοί παίζουν με την ζωή τους.\nΚαι το βασικότερο δεν είναι ότι παίζουν με τη ζωή τους. Κάποιοι παίζουν με τις ζωές και των υπολοίπων και αυτό δεν ξέρω πόσο πραγματικά ηθικά ή όχι είναι ανεκτό.\nΒ. ΠΑΠΑΕΥΑΓΓΕΛΟΥ: Λοιπόν, ως προς το προφίλ των εμβολιασμένων που δυνητικά θα κολλήσουν, όπως ανέφερα, είναι και λίγο θέμα στατιστικής. Δηλαδή όταν φτάσουμε κάποτε στο 80% και 90% του πληθυσμού να είναι εμβολιασμένοι, προφανώς θα αυξηθεί το ποσοστό των εμβολιασμένων ανθρώπων που θα κολλήσουν.\nΈχει σίγουρα σχέση ο βαθμός έκθεσης. Δηλαδή, άλλο να έχεις μία ενδοοικογενειακή έκθεση, σαφώς, για αυτό αναφέρθηκα, εκεί είναι σημαντικό το ρίσκο. Και βέβαια, υπάρχουν πάρα πολλές μελέτες που μελετούν αυτό το φαινόμενο και ως προς την ηλικία αυτών, που φαίνεται να είναι τα άτομα μεγαλύτερης ηλικίας και τα άτομα που έχουν αδυναμία να απαντήσουν ανοσολογικά.\nΆρα, το προφίλ του ασθενή, δηλαδή η μεγάλη ηλικία, η ανοσοκαταστολή λόγω υποκείμενου νοσήματος ή λόγω κάποιας θεραπείας, προφανώς συνδέεται με χαμηλή ανταπόκριση στον εμβολιασμό και συνεπώς μεγαλύτερη πιθανότητα να κολλήσεις παρά που είσαι εμβολιασμένος.\nΑπό εκεί και πέρα, έχουν αρχίσει να βγαίνουν κάποιες μελέτες σε σχέση με το χρόνο από την ολοκλήρωση του εμβολιασμού, δηλαδή αν είναι ένας μήνας, τέσσερις ή έξι μήνες. Δεν είναι όμως σαφή τα αποτελέσματα και συνεπώς δεν νομίζω ότι μπορούμε ακόμα να βγάλουμε συμπεράσματα. Είναι αντικρουόμενα τα αποτελέσματα και νομίζω θα πρέπει να περιμένουμε λιγάκι για να βγάλουμε ένα ασφαλές συμπέρασμα.\nΚαι ως προς το ρόλο για τη διασπορά. Προφανώς, αυτοί οι άνθρωποι εφόσον έχουν τον ιό στο ανώτερο αναπνευστικό μπορούν να μεταδώσουν. Ξέρουμε όμως ότι έχουν μικρότερη διάρκεια που φιλοξενούν τον ιό, ακριβώς γιατί έχουν προηγούμενη ανοσία και με το που εκτίθενται ακόμα και αν κολλήσουν, γρήγορα θα απαντήσει το ανοσολογικό τους σύστημα και συνεπώς καθαρίζουν τον ιό πολύ πιο γρήγορα από ό,τι κάποιος ανεμβολίαστος.\nΆρα παίζουν ρόλο, όχι τόσο σημαντικό όσο οι ανεμβολίαστοι.\nΒ. ΚΟΝΤΟΖΑΜΑΝΗΣ: Σε ό,τι αφορά τα μονοκλωνικά αντισώματα, οι συμφωνίες που έχει κάνει η Ευρωπαϊκή Ένωση διαφέρουν σε σχέση με τα εμβόλια. Δεν γίνεται κατανομή, δηλαδή, με βάση τον πληθυσμό.\nΗ κάθε χώρα υποβάλλει τις ποσότητες τις οποίες επιθυμεί. Έχουμε πει ότι η χώρα μας συμμετέχει στις συμφωνίες αυτές. Είναι οι συζητήσεις και συμφωνίες από τον περασμένο Μάρτιο. Όταν εγκριθούν, θα τα έχουμε στη διάθεσή μας.\nΚαι είναι όπως με την κεντρική προμήθεια σε ευρωπαϊκό επίπεδο της ρεμντεσιβίρης. Οι χώρες υποβάλλουν τις ποσότητες που επιθυμούν.\nΓΚ. ΜΑΓΙΟΡΚΙΝΗΣ: Να προσθέσω λιγάκι για το προφίλ των εμβολιασμένων. Η μία κατηγορία είναι οι άνθρωποι οι οποίοι για τους οποιουσδήποτε χ, ψ, ω λόγους θα έχουν πολύ χαμηλή απόκριση στο εμβόλιο.\nΤο άλλο που θα πρέπει να έχουμε στο μυαλό μας, είναι ότι το εμβόλιο δεν σε κάνει άτρωτο, έτσι; Δηλαδή αν εγώ εκτεθώ σε ένα δισεκατομμύριο ιούς και αν εκτεθώ σε ένα εκατομμύριο, είναι τελείως διαφορετικό.\nΆρα, λοιπόν, αυτό που θα πρέπει να έχουμε στο μυαλό μας είναι πόσο επικίνδυνη είναι και η συμπεριφορά μας. Όταν κάνουμε το εμβόλιο, η καθημερινότητα δεν επηρεάζει τόσο πολύ την πιθανότητα. Αν όμως εκτεθούμε σε πολύ μεγάλο ιικό φορτίο είναι πιθανόν να κολλήσουμε.\nΩστόσο, σε κάθε περίπτωση, αυτό που κάνει ο εμβολιασμός είναι να «σπάει» την πιθανότητα ο ιός να περάσει από το ανώτερο επιθήλιο στον πνεύμονα. Και αυτό είναι αναντικατάστατο.\nΕπίσης, ο εμβολιασμός αυτό που κάνει είναι να μειώνει το φορτίο στη μύτη και με τέτοιο τρόπο ώστε δεν μεταδίδουμε εύκολα. Σε κάθε περίπτωση ο εμβολιασμός αλλάζει τελείως και το προφίλ της νόσου, αλλά και το προφίλ της μετάδοσης και αυτό είναι αναντικατάστατο.\nΑ. ΚΟΛΟΝΕΛΟΥ: Καλησπέρα σας. Το ECDC σήμερα στον αναθεωρημένο χάρτη του κοκκινίζει σχεδόν τη μισή Ελλάδα. Στο βαθύ κόκκινο είναι το νότιο Αιγαίο και η Κρήτη. Με δεδομένο το γεγονός ότι επιβλήθηκε lockdown στη Μύκονο, ποια είναι τα πλάνα σας για την επόμενη μέρα; Υπάρχει κάποιο σχέδιο, τι πρόκειται να γίνει;\nΓΚ. ΜΑΓΙΟΡΚΙΝΗΣ: Το ECDC βγάζει δύο ή τρεις χάρτες οι οποίοι έχουν διαφορετικούς δείκτες. Ο χάρτης στον οποίο αναφέρεστε έχει μέσα το notification rate, δηλαδή πόσα κρούσματα υπήρχαν τις τελευταίες 14 ημέρες και το δείκτη θετικότητας. Αυτές οι κόκκινες περιοχές που αναφερόμαστε αυτή τη στιγμή, αναφέρονται μόνο στο notification rate, δηλαδή στα κρούσματα τις τελευταίες 14 ημέρες.\nΤο ECDC γνωρίζει ωστόσο, ότι αυτό δεν είναι και πολύ αντικειμενικό και για αυτό το λόγο βγάζει και ένα δεύτερο χάρτη που έχει τις θετικότητες. Και οι θετικότητες στην Ελλάδα είναι κίτρινο και πράσινο.\nΕμείς όταν παίρνουμε τις αποφάσεις μας, λαμβάνουμε υπόψιν πολύ περισσότερους δείκτες. Και ένας από τους δείκτες είναι σίγουρα η θετικότητα που είναι σε χαμηλά επίπεδα, εξακολουθεί και είναι σε εξαιρετικά χαμηλά επίπεδα στην Ελλάδα και το δεύτερο είναι κοιτάμε και την πίεση στο σύστημα Υγείας που αυτή τη στιγμή είναι πλήρως διαχειρίσιμη.\nΝ. ΧΑΡΔΑΛΙΑΣ: Εκτός από αυτό, κοιτάζουμε βέβαια και τις συρροές που υπάρχουν και τα clusters που υπάρχουν, αν είναι στεγανοποιημένα, αν είναι διάσπαρτα μέσα στην κοινότητα.\nΣε κάθε περίπτωση όμως, αυτό που βλέπει το ECDC ως στάση διαφαίνεται και στις πλατφόρμες τις δικές μας. Το τι θα συμβεί αφορά τα επιδημιολογικά δεδομένα.\nΤην αναφορά που κάνουμε στις συγκεκριμένες περιοχές, δεν την κάνουμε γιατί θέλουμε να λειτουργήσουμε τιμωρητικά ή να στοχοποιήσουμε αρνητικά κάποιες περιοχές.\nΤο κάνουμε γιατί πραγματικά θέλουμε να ενεργοποιήσουμε τον ενεργό πληθυσμό, τους εμπλεκόμενους στα ζητήματα της καθημερινότητας, γιατί από κοινού πρέπει να κερδίσουμε το στοίχημα του να σταματήσει η διασπορά στην κοινότητα.\nΌταν όμως αυτό δεν συμβαίνει, είμαστε υποχρεωμένοι να παίρνουμε συγκεκριμένα μέτρα. Μέτρα τα οποία μπορεί να μην είναι ευχάριστα, μέτρα, όμως, που έρχονται να υπηρετήσουν την ανθρώπινη ζωή.\nΡ. ΣΚΟΥΡΟΓΙΑΝΝΗ: Ήθελα να σας ρωτήσω, κύριε Μαγιορκίνη, αν αληθεύει ότι το 10% των κρουσμάτων που καταγράφονται στον Κεντρικό Τομέα της Αθήνας οφείλεται στο στέλεχος Β, ένα στέλεχος για το οποίο έχει εκφράσει μεγάλη ανησυχία η Βρετανία και μάλιστα η Βρετανία εκφράζει ανησυχία και για άλλο ένα στέλεχος, το Β.1.621, που προέρχεται από το Κ και ανιχνεύθηκε αρχικά τον Ιανουάριο στην Κολομβία. Αυτά τα δυο στελέχη, η αύξηση τους, μπορεί να μας ανησυχεί για τη μεταδοτικότητα, αλλά και την πιθανή διαφυγή από την κάλυψη του εμβολιασμού; Και μια γενική ερώτηση. Σήμερα δημοσιεύτηκαν τα συμπεράσματα μιας πανελλήνιας έρευνας της ΑLCO για λογαριασμό του Ιατρικού Συλλόγου Αθήνας, όπου πολλά συμπεράσματα εκεί καταγράφουν, θα λέγαμε, σκιαγραφούν το προφίλ όσων δεν έχουν εμβολιαστεί, είτε είναι αρνητές, είτε αρνούνται για άλλους λόγους. Το 1/3 του πληθυσμού που δεν έχει εμβολιαστεί, μας λέει ένα συμπέρασμα, είναι ποσοτικά ικανό να εμποδίσει την επίτευξη ανοσίας. Όμως, ένα 12% αυτών λένε, δηλώνουν ότι θα μπορούσαν να πειστούν και να εμβολιαστούν από το γιατρό τους, από το γιατρό που έχουν εμπιστοσύνη, τον οικογενειακό τους γιατρό. Μήπως αυτό το στοιχείο είναι το κλειδί μιας καλής διαχείρισης ώστε να αυξήσουμε το τείχος ανοσίας; Ευχαριστώ.\nΓΚ. ΜΑΓΙΟΡΚΙΝΗΣ: Σε σχέση με το στέλεχος Β την προηγούμενη εβδομάδα, γιατί ακόμα δεν έχουμε δει την τελευταία εβδομάδα, υπήρχαν 16 στελέχη σε όλη την Ελλάδα. Η κατανομή τους ήταν και στο κέντρο, αλλά υπήρχαν και σε άλλες περιοχές.\nΠρος το παρόν δεν μας δημιουργεί κάποιο πρόβλημα. Εν τω μεταξύ η διαδικασία ιχνηλάτησης, ιδίως για τη μετάλλαξη Β, είναι εξαιρετικά εκτεταμένη και δεν έχουμε κάποια ιδιαίτερη ανησυχία σε αυτή τη φάση.\nΈχουμε ξαναπεί ότι το στέλεχος Β έδειξε μειωμένη αποτελεσματικότητα όσον αφορά την πιθανότητα να μολυνθεί κάποιος, σε σχέση με το εμβόλιο AstraZeneca στην Αφρική.\nΒέβαια, υπήρχαν αρκετά θέματα όσον αφορά τη συγκεκριμένη μελέτη και έχουν εκφράσει κάποιες αμφιβολίες για τα αποτελέσματα της συγκεκριμένης μελέτης στη Ν. Αφρική.\nΕίναι ένα φαινόμενο που από την αρχή του το παρακολουθούμε. Το πιο μεγάλο cluster στελέχους Β ήταν στη Θεσσαλονίκη το Φεβρουάριο. Αυτό δεν έχει αλλάξει και νομίζω σε αυτή τη φάση είναι κάτι πλήρως ελεγχόμενο. Το παρακολουθούμε όμως σε κάθε περίπτωση και δεν το αφήνουμε χωρίς να το παρακολουθούμε και να το υποτιμάμε.\nΡ. ΣΚΟΥΡΟΓΙΑΝΝΗ: Για το Β.1.621 έχουμε στοιχεία;\nΓΚ. ΜΑΓΙΟΡΚΙΝΗΣ: Δεν έχω κάποιο στοιχείο για έκταση αυτή τη στιγμή στην Ελλάδα.\nΒ. ΚΟΝΤΟΖΑΜΑΝΗΣ: Θα ήθελα να προσθέσω κάτι σε αυτό που αναφέρατε. Το γεγονός ότι από την έρευνα καταδεικνύεται ότι αρκετοί συμπολίτες μας μπορούν να πειστούν από τον γιατρό τους, προκειμένου να προβούν σε εμβολιασμό. Το έχουμε προβλέψει αυτό και μάλιστα σήμερα στη Βουλή ψηφίζεται μία διάταξη που δίνουμε τη δυνατότητα αμοιβής στους γιατρούς και στους φαρμακοποιούς.\nΜην ξεχνάμε ότι τα προηγούμενα χρόνια που είχαμε γρίπη, όλοι οι συμπολίτες μας προστρέχανε στα φαρμακεία, στους φαρμακοποιούς για συμβουλές και στον γιατρό τους για το εμβόλιο της γρίπης.\nΆρα το έχουμε προβλέψει αυτό. Έχουμε προβλέψει διαδικασία ενημέρωσης, τόσο από τους φαρμακοποιούς όσο και από τους γιατρούς προς το κοινό και μία αμοιβή.\nΣΥΝΤΟΝΙΣΤΗΣ: Επόμενη ενημέρωση από το Υπουργείο Υγείας, τη Δευτέρα 2 Αυγούστου. Σας ευχαριστούμε πολύ.


Ντραγκίτσεβιτς: "Θέλω να μείνω στον Άρη, θα μέναμε 100% στην κατηγορία αν συνεχιζόταν το πρωτάθλημα" - PRESSARIS\nΝτραγκίτσεβιτς: “Θέλω να μείνω στον Άρη, θα μέναμε 100% στην κατηγορία αν συνεχιζόταν το πρωτάθλημα”\nΟ Βλάντιμιρ Ντραγκίτσεβιτς παραχώρησε συνέντευξη όπου μίλησε για την φετινή χρονιά του Άρη, αλλά και το μέλλον του.\nΓια το τρέχον διάστημα της καραντίνας:\n«Βρίσκομαι στο Βελιγράδι με τη σύζυγο και τα παιδιά μου. Τελειώσαμε την περίοδο της καραντίνας 28 ημερών, αλλά η κατάσταση δεν είναι καλή οπότε μένουμε στο σπίτι όσο το δυνατόν περισσότερο. Όταν επέστρεψα στο Βελιγράδι, η Ελλάδα ήταν κόκκινη περιοχή και έμεινα 14+14 μέρες μέσα.\nΓια τη σεζόν του Άρη:\n«Υπήρξαν πολλά σκαμπανεβάσματα στη χρονιά. Η ομάδα χτίστηκε την τελευταία στιγμή και δεν είναι εύκολο να ξεκινάς τη σεζόν χωρίς προετοιμασία. Ήταν δύσκολο για τον κόουτς Μαρκόπουλο, δε βρήκαμε χημεία. Εγώ προσωπικά ήμουν έξι κιλά υπέρβαρος όταν ήρθα και για να έρθω σε κανονική κατάσταση ήθελα δύο μήνες. Έπαιξε ρόλο και το οικονομικό. Κάναμε αργά κάποιες αλλαγές.\nΈχω την καλύτερη άποψη για τον κόουτς Μαρκόπουλο. Όταν ήρθα στην ομάδα, άκουσα πολλά καλά πράγματα γι’ αυτόν. Δε λέω ότι έφταιγε αυτός. Όταν ήρθε ο Σάββας Καμπερίδης, φάνηκε ότι η ομάδα ήθελε αυτήν την ώθηση. Αρχίσαμε να παίζουμε όλο και καλύτερα και με τη βοήθεια των φιλάθλων μας χάσαμε μόνο από τον Παναθηναϊκό στην έδρα μας. Πιστεύω ότι αν συνεχιζόταν το πρωτάθλημα, θα μέναμε 100% στην Basket League, είχαμε και πιο βατό πρόγραμμα.\nΣτο ξεκίνημα της σεζόν τα σκ…σαμε! Χάσαμε στην έδρα μας από τον Ιωνικό, τον Κολοσσό και τον Πανιώνιο. Με την ομάδα που είχαμε στα έξι πιο πρόσφατα ματς, δεν υπήρχε περίπτωση να χάσουμε αυτούς τους αγώνες στην έδρα μας.\n«Έφερε νέα ενέργεια στην ομάδα. Σε όλο τον πρώτο γύρο κάναμε δύο νίκες και στα οκτώ παιχνίδια του δεύτερου γύρου, είχαμε ήδη άλλες τέσσερις. Μου αρέσει πολύ να δουλεύω μαζί του γιατί είναι σοβαρός και έχει μεγάλη καριέρα μπροστά του. Μιλάμε κάθε 3-4 μέρες. Είναι πολύ ανοιχτόμυαλος και καταδεκτικός. Αν όλα πάνε καλά και η διοίκηση κάνει αυτά που πρέπει, την επόμενη σεζόν ο Άρης θα είναι διαφορετική ομάδα και γιατί όχι να μη διεκδικήσει μία θέση ανάμεσα στις 4-5 πρώτες».\nΓια τους τραυματισμούς στην αρχή της σεζόν και την κατάρρευση της ομάδας:\n«Κερδίσαμε τον ΠΑΟΚ, όλοι ήταν ευτυχισμένοι και στο δεύτερο ματς με τον Ηρακλή ήμασταν πάνω σε όλο το παιχνίδι αλλά στο τέλος χάσαμε με ένα πόντο και αυτό ήταν κρίσιμο σημείο. Η αυτοπεποίθησή μας έπεσε πολύ γιατί παίζαμε μπροστά στον κόσμο μας ένα τοπικό ντέρμπι. Από εκείνη τη στιγμή χάσαμε και τον Λευτέρη και κάναμε έξι σερί ήττες.\nΟ Λευτέρης Μποχωρίδης είναι φανταστικός παίκτης, μπορεί να παίξει σε πολύ υψηλότερο επίπεδο και ο τραυματισμός του ήταν πολύ άσχημος για μας. Χάσαμε τον βασικό γκαρντ μας και πέσαμε. Ο κόουτς προσπαθούσε πολύ, αλλά δεν το νιώθαμε. Στον αγώνα με τον Κολοσσό που πήγε σε δύο παρατάσεις, δεχτήκαμε δύο τρίποντα από το κέντρο. Όλα αυτά έριξαν την αυτοπεποίθησή μας. Χρειάζεται και τύχη. Με τον Πανιώνιο είχα 2/6 βολές και αν σούταρα άλλες πέντε, θα τις έχανα κι αυτές!\nΉμουν σαν ζωντανός – νεκρός, η πίεση με κατέβαλε. Δεν μπορούσα να κοιμηθώ. Βλέπαμε την απογοήτευση των φιλάθλων μας, που γέμιζαν το γήπεδο και τους αξίζει μεγάλος σεβασμός. Γι’ αυτούς ο Άρης αξίζει να είναι σε καλύτερο επίπεδο. Η Θεσσαλονίκη είναι εκπληκτική πόλη, το γήπεδο εντυπωσιακό, οι φίλαθλοι εξαιρετικοί, έχουμε όλα τα φόντα για να πάμε καλύτερα.\nΣίγουρα επηρέασαν τα οικονομικά προβλήματα. Όμως η νέα διοίκηση έκανε εκπληκτική δουλειά. Είτε μείνω, είτε όχι, ο Άρης θα είναι πολύ καλύτερος του χρόνου».\nΓια το θέμα της παραμονής του:\n«Έχω ακόμα ένα χρόνο συμβολαίου, με οψιόν και από τις δύο πλευρές. Έχω άλλες δύο προτάσεις αλλά θέλω να μείνω στον Άρη, αν η ομάδα είναι πιο ανταγωνιστική. Ευχαριστήθηκα την παρουσία μου εδώ από όλες τις πλευρές., Μου αρέσει το ελληνικό πρωτάθλημα αλλά και το γεγονός ότι εδώ τα πράγματα είναι πιο χαλαρά. Την προηγούμενη του αγώνα προπονείσαι, ταξιδεύεις και έχεις ελεύθερη τη μέρα. Δεν το συνάντησα αλλού αυτό. Εμένα μου έδωσε ώθηση αυτό. Θέλω να μείνω στην Ελλάδα και αν ο Άρης δείξει ότι θέλει να παρουσιαστεί καλύτερος, είναι σαφώς η πρώτη επιλογή μου 100%\nΑν εξαιρέσουμε τα αποτελέσματα της ομάδας, όλα τα άλλα ήταν υπέροχα. Στην ομάδα υπήρχε ο τεχνικός διευθυντής, Βίκτορ Σανικίτζε, με τον οποίο ήμασταν συμπαίκτες παλιότερα. Υπήρχε και ο ασίσταντ του, ο Ζόραν και μιλούσα τη γλώσσα μου. Μερικές φορές τα μικρά πράγματα φτιάχνουν μεγάλες καταστάσεις. Αν όλα γίνουν όπως πρέπει από τη νέα διοίκηση, θα μείνω στην ομάδα. Ήδη είπα στο μάνατζέρ μου να μη μιλήσει με καμία ελληνική ομάδα μέχρι να δούμε τι θα γίνει με τον Άρη. Αν ο Σάββας παραμείνει, θέλω να κλείσω την καριέρα μου στον Άρη. Εφόσον η ομάδα κάνει το βήμα παραπάνω, δε χρειάζεται να με ρωτήσουν καν! Θα είμαι εδώ».\nΓια την παρουσία του Κεν Μπράουν και του Μίλαν Μιλόσεβιτς:\n«Στα πρώτα ματς δυσκολεύτηκε. Με τον νέο κόουτς βελτιώθηκε και είναι παίκτης που του ταιριάζει πολύ η ελληνική λίγκα. Είναι καθαρός σκόρερ και παίκτης που δίνει ώθηση σε μια ομάδα. Το ίδιο μπορώ να πω και για τον Μίνια. Παίζει πολλά χρόνια στην Ελλάδα και έδειξε με το πάθος του ότι αξίζει να παραμείνει, έδινε το 100% σε κάθε αγώνα.\nΣε κάποια παιδιά έπαιξε ρόλο και η έλλειψη αυτοπεποίθησης. Ο Μαρτίνας Γκετσεβίτσιους είναι ένας από τους καλύτερους σουτέρ που έχω δει στη ζωή μου. Παίξαμε μαζί στην Πολωνία και στην Τουρκία. Κι αυτός όμως έχανε τα σουτ γιατί δεν είχε αυτοπεποίθηση. Ο Σάββας προσπάθησε να τον βάλει περισσότερο στο παιχνίδι, όμως όταν έχεις κακή διάθεση και δεν είσαι ευτυχισμένος, όλα είναι δύσκολα. Στην προπόνηση έβαζε 30/30 τρίποντα. Στους αγώνες, δεν το ένιωθε. Κάθε παίκτης είναι διαφορετικός χαρακτήρας. Παίζει και τι οικονομικό το ρόλο του.\nΓια τον Λευτέρη Μποχωρίδη και τον ελληνικό κορμό:\nΗ μεγάλη επιθυμία μου είναι να παραμείνει ο Λευτέρης. Ξέρω ότι στην ηλικία που είναι τον ενδιαφέρει να παίζει και στην Ευρώπη. Όμως είναι παιδί της Θεσσαλονίκης και αγαπάει πολύ τον Άρη. Πιστεύω ότι ο Άρης χρειάζεται τον Λευτέρη και κάποιες προσθήκες Ελλήνων παικτών με προοπτική. Η ομάδα δε χρειάζεται 5-6 ξένους. Θέλει 3-4 ποιοτικούς. Οι υπόλοιποι πρέπει να είναι παίκτες με ταλέντο και προοπτική ώστε ο Σάββας Καμπερίδης να τους βάλει στη σωστή κατεύθυνση.\nΟ Άρης χρειάζεται δυνατό ελληνικό κορμό. Οι μεγάλες ομάδες τον έχουν. Ο Παναθηναϊκός έχει πολύ καλούς Έλληνες, η ΑΕΚ και ο Προμηθέας το ίδιο. Είναι βασικός κανόνας αυτός για να επιτύχεις. Στην Ελλάδα δεν υπάρχουν μεγάλα μπάτζετ και δεν έχεις περιθώρια για πολλά λάθη. Με τον Σάββα στην ομάδα, πιστεύω ότι ο Άρης θα πετύχει, εφόσον η διοίκηση βρει ένα νορμάλ μπάτζετ. Δε χρειάζονται 5 ή 10 εκατομμύρια. Ο κόουτς θα κάνει σωστές επιλογές και η ομάδα θα είναι καλύτερη.\nΟι Έλληνες παίκτες μας τραυματίστηκαν κατά τη διάρκεια της σεζόν. Οι υπόλοιποι είναι νέοι και δεν έχουν εμπειρίες. Ο Γιάννης (σ.σ. Σιδηροηλίας) πιστεύω ότι θα γίνει πολύ καλός παίκτης. Πρέπει να δείχνεις εμπιστοσύνη στους Έλληνες παίκτες και να τους βάζεις σε κρίσιμα σημεία ενός αγώνα. Ο αγώνας με την ΑΕΚ ήταν ντέρμπι, κλείσαμε τον Λάνγκφορντ και μας εκτέλεσε ο Χρυσικόπουλος. Αμάς μας έλειπε και η αυτοπεποίθηση. Πολλές φορές έλεγα στον Φλιώνη «σούταρε κι ας το χάσεις. Πιστεύω πολύ σε σένα». Είναι πολύ καλό παιδί και το πρώτο πράγμα στο μυαλό του είναι η πάσα. «Ας κάνεις 0/10. Αύριο στην προπόνηση θα κάνεις 200 σουτ και θα είσαι καλύτερος».\nΓια πρώτη φορά στην καριέρα μου, όλοι οι εγχώριοι παίκτες ήταν πολύ καλά παιδιά. Πάντα σε μια ομάδα θα βρεις κάποιον μ…κα! Όμως φέτος εμείς είχαμε εξαιρετικά παιδιά».\nΓια την Basket League:\n«Η ομορφιά του μπάσκετ δεν κρύβεται πάντα στο υψηλότερο επίπεδο. Η Basket League δεν είναι… Ευρωλίγκα αλλά είναι ένα πολύ ενδιαφέρον πρωτάθλημα, επειδή όλοι μπορούν να κερδίσουν όλους! Οι εκπλήξεις είναι πολλές, όλες οι ομάδες είναι ανταγωνιστικές Υπάρχουν έδρες με πολύ καυτή ατμόσφαιρα, θυμάμαι χαρακτηριστικά αυτές του Ηρακλή και του ΠΑΟΚ, η δική μας είναι πάντα έτσι. Προσωπικά στην ελληνική λίγκα το ευχαριστήθηκα περισσότερο απ’ όλες!\nΗ VTB είναι πολύ δύσκολη με τα ταξίδια. Κάναμε καλή χρονιά με τη Νίζνι, είχα προτάσεις από μερικές πολύ καλές ομάδες για να συνεχίσω εκεί, όμως ο γιος μου άρχιζε το σχολείο και δεν μπορούσα να παραμείνω. Σ΄ αυτό το στάδιο της καριέρας μου ήθελα να πάω κάπου όπου τα πράγματα είναι πιο απλά. Στην Ελλάδα έχεις χρόνο για να χαρείς και την οικογένειά σου. Η αγαπημένη περιοχή μου ήταν η Περαία. Όταν ανοίξουν τα σύνορα, θα έρθω στην Ελλάδα και θα κάνουμε και διακοπές με την οικογένειά μου εδώ. Αν δεν το είχα ευχαριστηθεί, δε θα επέστρεφα».\nΓια το αν ο Άρης και ο ΠΑΟΚ θα παρέμεναν στην κατηγορία:\n«Η γνώμη μου, καθαρά προσωπική για να μην πει κανείς ότι αυτά τα λέω επειδή είμαι στον Άρη, είναι ότι ο ΠΑΟΚ δύσκολα θα παρέμενε στην Α1. Έδιωξε τον Ουίγκινς ο οποίος κατά τη γνώμη μου ήταν ο καλύτερος παίκτης της ομάδας και έφεραν κάποιο νέο (σ.σ. Ρετ) που δεν ήταν τόσο καλός. Η ομάδα τους ήταν καλύτερη πριν. Στα χαρτιά ο Άρης είχε καλύτερο ρόστερ. Ο Γκετσεβίτσιους είναι δις πρωταθλητής Ευρώπης, εγώ είχα 15 πόντους μέσο όρο στην Ευρωλίγκα και είμαι στο ΤΟΠ 5 των σκόρερ του EuroCup. Ο Μπράουν είναι φοβερός σκόρερ και ο Μποχωρίδης βασικός στην Εθνική Ελλάδας.\n«Για μένα η μεγαλύτερη έκπληξη ήταν ο Ηρακλής. Έπαιξε πολύ καλύτερα μετά την αποχώρηση του Γκάρετ, γιατί ο Καββαδάς είναι πολύ καλός παίκτης. Σίγουρα ο δυνατότερος στη λίγκα και δύσκολο να τον περιορίσεις. Αν βρεθεί σε καλύτερη κατάσταση, θα είναι στο ΤΟΠ 5 των ψηλών της Α1. Ήξερα τον Τέπιτς και τον Σούλερ όπως και τον Ντέιβις από τότε που ήταν στη Νίμπουργκ. Το γήπεδό τους είναι μικρό και είχε τρομερή ατμόσφαιρα.\nΕπίσης μεγάλη έκπληξη για μένα ήταν το Ρέθυμνο. Όταν ήρθα, μου είπαν ότι θα είναι η χειρότερη ομάδα. Με τον Φράνκαμπ και την προσθήκη του Τζος Κάρτερ, πήγαν εξαιρετικά».\nΓια τον πιο δύσκολο αντίπαλό του:\n«Από τους Έλληνες χωρίς αμφιβολία ο Καββαδάς. Από τους ξένους ο Σμάρντο Σάμουελς του Πανιωνίου, ο οποίος είχε μεγάλη ελευθερία να κάνει αυτό που ήθελε. Ήταν εύκολο γι’ αυτόν, ξέροντας ότι θα πάρει 20 σουτ σε κάθε ματς. Επίσης ο Οκτάβιους Έλις του Προμηθέα που μετά πήγε στον Ολυμπιακό».\nΓια τον MVP της σεζόν:\n«Από πλευράς συνεισφοράς στην ομάδα, ο Νικ Καλάθης. Όταν λες Παναθηναϊκός, εννοείς Καλάθης. Δεν είναι τόσο καλός σουτέρ, αλλά είναι μάγος με την μπάλα. Ο Παπαπέτρου έχει τρομερό μέλλον μπροστά του και με τον Καλάθη μοιάζουν όλα πιο εύκολα. Αυτοί οι δύο πιστεύω ότι είναι οι καλύτεροι παίκτες του πρωταθλήματος».\nΓια το «Last Dance»:\n«Εκείνοι οι Μπουλς ήταν μία από τις μεγαλύτερες ομάδες στην ιστορία του μπάσκετ. Αυτό το ντοκιμαντέρ δείχνει την άλλη πλευρά, πώς ζούσαν, πώς πολεμούσαν και τα προβλήματα με τους δυσαρεστημένους παίκτες. Τελείωσαν με δύο «θρι πιτ» και για μένα είναι η μεγαλύτερη ομάδα στην ιστορία του μπάσκετ. Οι παίκτες είχαν έναν εκπληκτικό ηγέτη (σ.σ. Μάικλ Τζόρνταν) και οι υπόλοιποι ταίριαξαν απόλυτα. Όταν ο Πίπεν πήγε στην ομάδα, εξερράγησαν και ήταν ασταμάτητοι. Αν ο Τζόρνταν δεν σταματούσε για λίγα χρόνια, δεν ξέρω πόσα πρωταθλήματα θα έπαιρναν. Μπορεί όλοι να κάνουν συγκρίσεις, αλλά για μένα όταν λες μπάσκετ, λες Τζόρνταν. Ο τζένεραλ μάνατζερ είχε σημαντική συμβολή στο χτίσιμο της ομάδας, όμως αν οι παίκτες δεν έπαιζαν σαν «ένα» και δεν ήταν τόσο πεινασμένοι, αφού ο MJ δε δέχεται την ήττα, δε θα κατάφερναν όσα κατάφεραν».\nΗ στήριξη από την ομάδα και η… λαχτάρα της επιστροφής στην ενεργό δράση!\nSuper League: Σαν σήμερα το… πάρτι του Τζόνσον απέναντι στον Ολυμπιακό! (video)


70 ΧΡΟΝΙΑ ΑΠΟ ΤΗΝ ΙΔΡΥΣΗ ΤΗΣ ΕΠΟΝ. ΤΟΥ ΚΩΣΤΑ ΓΙΑΝΝΑΚΟΥΛΙΑ ΠΡΟΕΔΡΟΥ ΤΗΣ ΠΕΑΕΑ-ΔΣΕ ΜΕΣΣΗΝΙΑΣ. ΠΡΟΣΚΛΗΣΗ ΤΗΣ ΚΝΕ ΤΗΝ 1η ΜΑΡΤΗ ΣΕ ΣΥΝΕΝΤΕΥΞΗ ΤΥΠΟΥ. | Kopanaki news\nΠροηγούμενες δημοσιεύσειςΠαναγιώτης Παπαντωνίου Πολιτικός Μηχανικός ΕΜΠ: Η ΟΔΙΚΗ ΑΣΦΑΛΕΙΑ ΣΤΗΝ ΜΕΣΣΗΝΙΑ. -24% ΤΟ 2011.Επόμενες δημοσιεύσειςΤΟ ΣΑΒΒΑΤΟ 2 ΜΑΡΤΙΟΥ, ΜΕΡΕΣ ΑΠΟ ΑΤΣΑΛΙ, ΣΤΟΝ ΒΥΡΩΝΑ.


EL - Ν.Αναστασιάδης στο euronews: Ο ταραξίας πρέπει να συμμορφωθεί\nΝ.Αναστασιάδης στο euronews: Ο ταραξίας πρέπει να συμμορφωθεί\nΓια το αδιέξοδο μετά από μία εβδομάδα συνομιλιών με την ειδική απεσταλμένη του γ.γ. του ΟΗΕ,\nΤζέιν Χολ Λουτ σχετικά με την επανέναρξη των συνομιλιών για το Κυπριακό αλλά και για τα επόμενα βήματα μίλησε στο euronews ο πρόεδρος της Κυπριακής Δημοκρατίας, Νίκος Αναστασιάδης. Παρά την αρχική αισιοδοξία στις αρχές της προηγούμενης εβδομάδας, οι αλλεπάλληλες συναντήσεις της ειδικής απεσταλμένης με τους δύο ηγέτες και μέλη των διαπραγματευτικών ομάδων, δεν οδήγησαν σε συμφωνία.\nPrevΠροηγούμενο ΆρθροΕΚΤΑΚΤΟ! Το Ισραήλ βάζει «ΦΩΤΙΑ» στα παγκόσμια σχέδια για την Ιερουσαλήμ – Για πρώτη φορά είδαμε τέτοιες εικόνες (ΒΙΝΤΕΟ)\nΕπόμενο ΆρθροΠρόβλημα στα χαφ ενόψει Ατρόμητου στον ΠΑΟΚNext


Mario Badescu Honey Moisturizer Ενυδατική Κρέμα Προσώπου 59ml | Pharm24.gr\nMario Badescu Honey Moisturizer Ενυδατική Κρέμα Προσώπου 59ml\nΚΩΔΙΚΟΣ ΠΡΟΪΟΝΤΟΣ: 020064\nMario Badescu Honey Moisturizer Ενυδατική Κρέμα Προσώπου 59ml Ενυδατική κρέμα με απαλό Aha και βιταμίνες. Είναι απορροφητική, μη λιπαρή και κατάλληλη για όλους τους τύπους δέρματος. Συστατικά από βότανα όπως τα αντιοξειδωτικά έλαια από ξηρούς καρπ... Περισσότερα\nΕνυδατική κρέμα με απαλό Aha και βιταμίνες. Είναι απορροφητική, μη λιπαρή και κατάλληλη για όλους τους τύπους δέρματος. Συστατικά από βότανα όπως τα αντιοξειδωτικά έλαια από ξηρούς καρπούς και εκχυλίσματα από πορτοκάλι και μέλι, κάνουν αυτό το προϊόν θρεπτικό και ενυδατικό, αφήνοντας το δέρμα απαλό και λείο.\nΤο προϊόν προστέθηκε στον κατάλογο μας στις: 2017-07-10 20:07:49, τελευταία ενημέρωση: 2020-09-22 03:43:13\nΕφαρμόστε καθημερινά μετά το καθαριστικό και την λοσιόν. Απλώστε μικρή ποσότητα του προϊόντος σε ολόκληρο το πρόσωπο, αποφεύγοντας την περιοχή των ματιών. Αν το προϊόν έρθει σε επαφή με τα μάτια ξεβγάλτε με άφθονο νερό.\nAqua (Water, Eau), Propylene Glycol, Arachis Hypogaea (Peanut) Oil, Glyceryl Stearate, Stearic Acid , Methylparaben, Triethanolamine, Honey Extract, Orange (Citrus Aurantium Dulcis) Extract.\nΘα λάβετε ένα email/sms από το Pharm24.gr μόλις παραλάβουμε ξανά το Mario Badescu Honey Moisturizer Ενυδατική Κρέμα Προσώπου 59ml


.移动 | Κατοχυρώστε το .移动 gTLD – GoDaddy GR\nΟνόματα domain .移动\nΤο .移动 ενημερώνει τους Κινεζόφωνους χρήστες ότι ο ιστότοπός σας είναι προσβάσιμος από κινητές συσκευές.\nΞεκινήστε τώρα την αναζήτηση για το δικό σας domain .移动.\nΤι είναι το .移动;\nTo .移动 έχει απήχηση σε δισεκατομμύρια Κινέζους χρήστες smartphone που στέλνουν SMS, ψωνίζουν και χρησιμοποιούν τραπεζικές υπηρεσίες από το τηλέφωνό τους. Δημιουργήστε μια διεύθυνση web .移动 και οι Κινέζοι χρήστες κινητών θα γνωρίζουν με μια ματιά ότι ο ιστότοπός σας απευθύνεται σε αυτούς.\nΜε εκατοντάδες νέες επεκτάσεις domain να γίνονται διαθέσιμες στο web, μπορείτε να βρείτε την κατάλληλη διεύθυνση για την επιχείρησή σας πιο εύκολα από ποτέ. Ενημερώστε όσους μιλούν Κινέζικα ότι η τοποθεσία σας είναι κατάλληλη για κινητά με το .移动.


STYLELIZ - FASHION NEWS\nΗ μεγαλύτερη γιορτή της μόδασ!\nΤη Δευτέρα στις 1 Μαϊου πραγματοποιήθηκε στο Metropolitan Museum of Art της Νέας Υόρκης, μία από τις μεγαλύτερες εκδηλώσεις όσον αφορά το χώρο της μόδας, δηλαδή το Met Gala. Η βραδιά ήταν αφιερωμένη στη σχεδιάστρια μόδας Rei Kawakubo και στον οίκο της Comme des Garçons. Οι καλεσμένοι που ακολούθησαν ενδυματολογικά το θέμα ήταν λίγοι, όπως η Rihanna, όμως οι εμφανίσεις όλων ήταν λαμπερές και ιδιαίτερες. Τα βλέματα έπεσαν κυρίως στις Kendall Jenner και Bella Hadid, λόγω των sexy custom made δημιουργιών που φόρεσαν. Κάποια fashion trends που αναδείχθηκαν στο κόκκινο χαλί ήταν η έξω πλάτη, ο όγκος και το κόκκινο χρώμα. Φυσικά οι celebrities δεν θα μπορούσαν να μην κάνουν και νέες προτάσεις στο make up και τα μαλλιά. Οι έντονες κόκκινες σκιές στα μάτια, το bold bob χτένισμα (μακρύ καρέ), όπως και οι λευκές αποχρώσεις στα μαλλιά ήταν κάποιες από τις επιλογές τους. Κατά τη γνώμη μου, μία από τις πιο ωραίες εμφανίσεις έκανε η Zendaya με τη "φουσκωτό" πριγκιπικό Dolce & Gabbana φόρεμα της, που επανέφερε στη μόδα. Επίσης η Rihanna που ήταν ακριβώς αυτό που ζητούσε το θέμα της βραδιάς, εντυπωσίασε με το ανατρεπτικό Comme des Garçons floral φόρεμα της. Τέλος το μοντέλο Liu Wen με δημιουργία Off White μεταμόρφωσε το jean ύφασμα σε ένα πολυτελές ένδυμα και η Lily Aldridge συνδυάζε τις κόκκινες over the knee μπότες της με φούξια βελό στο πρόσωπο.\nΔείτε μερικές από τις εμφανίσεις των celebrities στο after party.\nPhotos via Vogue, Harper's Bazaar, Elle.\nΈνα από τα μεγαλύτερα fashion shows της χρονιάς διαδραματίστηκε χθες στο Παρίσι και δεν πρόκειται για άλλο, από αυτό της εταιρίας εσωρούχων Victoria's Secret. Οι πασίγνωστοι άγγελοι έδωσαν στη βραδιά τη λάμψη που της άρμοζε και ανέδειξαν όλες τις εμφανίσεις τους. Μοντέλα όπως η Andriana Lima, η Alessandra Ambrosio, η Kendall Jenner , η Gigi Hadid , η Bella Hadid και άλλες πολλές έλαβαν μέρος στην επίδειξη και όλα τα βλέμματα στράφηκαν πάνω τους. Οι προσκεκλημένοι τραγουδιστές ήταν η Lady Gaga, ο The Weeknd και ο Bruno Mars. Τα εσώρουχα-στολές που φορούσαν οι άγγελοι ήταν κεντημένα με κρυστάλλους Swarovski, όμως αυτό που εντυπωσίασε πιο πολύ ήταν το σουτιέν των 3 εκατομμυρίων δολαρίων (The Bright Night Fantasy Bra) φορεμένο από την Jasmine Tookes. Το show έγινε στο Grand Palais και καλεσμένοι ήταν πολλοί άνθρωποι της μόδας όπως η Caroline Roitfeld, ο Oliver Rousteing, η Negin Mirsalehi και η Krisitina Bazan. Το gossip της βραδιάς αφορούσε τη Bella Hadid που περπάτησε στην πασαρέλα όταν ο πρώην αγαπημένος της Abel Makkonen Tesfaye (The Weeknd) τραγουδούσε. Δείτε παρακάτω τις φωτογραφίες από τα backstage, τις εμφανίσεις των Victoria's Secret Angels αλλά και τι φόρεσαν στο after party.\nΠαρακολουθείστε το βίντεο με τις προετοιμασίες του show!\nPhotos by: Harper's Bazaar, Vogue, Instagram\nΤΙ Ειδαμε στην εβδομαδα μοδασ τησ νεασ υορκησ\nΚαθώς οι εβδομάδες μόδας τελείωσαν, μπορούμε να δούμε συνολικά τι παρουσίασαν οι κορυφαίοι σχεδιαστές μόδας, αλλά και να σχολιάσουμε τις street style εμφανίσεις. Η εβδομάδα μόδας ξεκίνησε από τη Νέα Υόρκη όπου και παρακολουθήσαμε τις πρώτες κολεξιόν για την άνοιξη/καλοκαίρι του 2017. Ξεκινώντας από τα looks των it girls, είδαμε να κυριαρχούν οι γούνινες λεπτομέρειες σε τσάντες, παπούτσια αλλά και ρούχα. Επίσης στα αξεσουάρ φορέθηκαν αρκετά οι οίκοι Gucci και Chanel. Πολλές διάλεξαν για τα outfits τους υφάσματα όπως βελούδο και σατέν. Επίσης οι mix and match συνδυασμοί με gingham print όπως και με floral έδωσαν μία πιο vintage αίσθηση στην εβδομάδα μόδας. Στο χώρο του υποδήματος κυριάρχησαν τα mules, τα ankle boots και τα loafers. Παρακάτω μπορείτε να δείτε τις street style εμφανίσεις όπως και μερικά looks από τις επιδείξεις γνωστών σχεδιαστών.\nSTREET STYLE SS 17\nPhotos by: Tumblr, Instagram, Pinterest, Vogue, Elle, Harper's Bazaar\nΗ νέα κολεξιόν του Kanye West που πολύ συζητήθηκε!\nΠριν δύο μέρες ξεκίνησε η εβδομάδα μόδας στη Νέα Υόρκη (NYFW), όπου και ο Kanye West παρουσίασε την τέταρτη σεζόν Yeezy σε συνεργασία με την Adidas. Η τοποθεσία του event ήταν το νησί Roosevelt όπου και μεταφέρθηκαν όλοι οι καλεσμένοι με λεωφορεία. Η επίδειξη άργησε αρκετά να ξεκινήσει και κατά τις 4 μ.μ. τα μοντέλα φορώντας κορμάκια στην απόχρωση του δέρματος τους, άρχισαν να παρατάσσονται στο γρασίδι. Τα υπόλοιπα μοντέλα που περπάτησαν στην πασαρέλα φορούσαν ρούχα σε γήινα χρώματα. Στο catwalk υπήρξαν αρκετά oversized φούτερ και jackets συνδυασμένα με μπότες πάνω από το γόνατο. Επίσης αθλητικά μπουστάκια, ελαστικά mini φορέματα σε λευκούς ή μπεζ τόνους και ιδιαίτερα παπούτσια όπως οι διάφανες πλαστικές μπότες, ήταν οι δημιουργίες του Kanye West. Καλεσμένοι ήταν φυσικά πολλοί γνωστοί άνθρωποι της μόδας όπως η Caroline Roitfeld και η Anna Wintour. Γνωστά μοντέλα που εμφανίστηκαν στην πασαρέλα ήταν η Chanel Iman, η Teyana Taylor (από το videoclip "Fade") και η Sofia Richie. Η επίδειξη μόδας πήρε θετικές αλλά και αρνητικές κριτικές. Αυτό συνέβη διότι δημιουργήθηκαν κάποια επεισόδια με την μεταχείριση των μοντέλων τα οποία στέκονταν επί ώρες όρθια στον ήλιο, αλλά και με τα τακούνια που έσπασαν κατά τη διάρκεια του show. Εσείς τι γνώμη έχετε;


Μεγάλου της Τράπεζας Πειραιώς: Είμαστε σε θέση να διαχειριστούμε αυτή την κρίσιμη στιγμή - Latest News GR\nΑρχική ΟΙΚΟΝΟΜΙΑ Μεγάλου της Τράπεζας Πειραιώς: Είμαστε σε θέση να διαχειριστούμε αυτή την κρίσιμη...\nΜεγάλου της Τράπεζας Πειραιώς: Είμαστε σε θέση να διαχειριστούμε αυτή την κρίσιμη στιγμή\nΤη σιγουριά πως «ότι και σε αυτή την πρωτόγνωρη και δύσκολη συγκυρία, θα σταθούμε όλοι μαζί στο ύψος των περιστάσεων, τόσο σε ατομικό όσο και σε συλλογικό επίπεδο, καταφέρνοντας να βγούμε από αυτή πιο έμπειροι και σίγουρα πιο δυνατοί», εκφράζει ο διευθύνων σύμβουλος της Τράπεζας Πειραιώς Χρήστος Μεγάλου σε μήνυμα του προς τους εργαζόμενους της τράπεζας.\n«Προτεραιότητα για την Τράπεζα Πειραιώς είναι η ασφάλεια των ανθρώπων της, των πελατών της και το έμπρακτο ενδιαφέρον για την κάθε τοπική κοινωνία. Η τραπεζική είναι, άλλωστε, όπως ξέρουμε, πάνω από όλα, διαχείριση σχέσεων. Aπό τα τέλη Φεβρουαρίου που η Ελλάδα εντάχθηκε στις χώρες με κρούσματα COVID-19, στην Τράπεζα ανιχνεύθηκε το τρίτο κρούσμα στη χώρα και το πρώτο στην Αττική. Η προετοιμασία που είχε ήδη γίνει απέδωσε: κινηθήκαμε γρήγορα με υπευθυνότητα και, σε συνεργασία με τον Ε.Ο.Δ.Υ., μέσα σε λίγες μόνο ώρες αντιμετωπίσαμε μια δύσκολη κατάσταση με τον καλύτερο δυνατό τρόπο. Με αυτή την εμπειρία, προχωράμε μπροστά. Μεταξύ των κρουσμάτων που έχουν καταγραφεί είναι και ο πρόεδρός μας, Γιώργος Χαντζηνικολάου. Του ευχόμαστε ταχεία ανάρρωση», αναφέρει μεταξύ άλλων στο μήνυμα του.\n«Η προετοιμασία για την πρόληψη της εξάπλωσης του COVID-19 στην τράπεζα είναι εντατική και έχει φέρει αποτελέσματα, ενώ προστίθενται συνέχεια νέες δράσεις και μέτρα. Περιορίσαμε το πλήθος των συναλλασσόμενων πελατών στο δίκτυο, ενώ προχωράμε σε ατομικά μέτρα προστασίας στα ταμεία καταστημάτων. Δίνουμε ειδικές άδειες σε όσους έχουν μικρά παιδιά και στις ευπαθείς ομάδες εργαζομένων. Πολλά τμήματα (διευθύνσεις) έχουν κάνει split σε διαφορετικούς ορόφους κτηρίων, ενώ άλλα εργάζονται εν μέρει από το σπίτι. Έχουμε μειώσει τα επαγγελματικά ταξίδια στο ελάχιστο και έχουμε ακυρώσει μεγάλης κλίμακας εκδηλώσεις. Δρομολογούμε απολυμάνσεις και ακόμα πιο εντατικούς καθαρισμούς των χώρων εργασίας. Έχουμε στενή συνεργασία με τους προμηθευτές μας για την τήρηση των ίδιων προδιαγραφών υγιεινής και ασφάλειας, ενώ ενισχύουμε το cyber security για την προστασία των πελατών μας. Οι επιπτώσεις στην καθημερινή μας ζωή είναι πολλές, ο στόχος είναι ένας: διασφάλιση της υγείας μας, προστασία των γύρω μας. Με την εφαρμογή των μέτρων πρόληψης η κρίση θα εκτονωθεί αποτελεσματικά. Μεγιστοποιούμε την ήδη εκτεταμένη χρήση της τεχνολογίας, προωθούμε τη χρήση της winbank, της πλατφόρμας ηλεκτρονικής τραπεζικής με τον μεγαλύτερο αριθμό χρηστών στην Ελλάδα, τηρούμε τις οδηγίες στο χώρο εργασίας, μένουμε σπίτι κατά το δυνατόν περισσότερο, στηρίζουμε τους πελάτες μας αναδεικνύοντας ακόμη περισσότερο τα εναλλακτικά δίκτυα συναλλαγών. Ειδικά όσοι από εμάς δουλεύουμε από το σπίτι, τηρούμε το ωράριό μας, διεκπεραιώνουμε τις υποχρεώσεις μας και, κυρίως, μένουμε στο σπίτι», αναφέρει μεταξύ άλλων ο κ. Μεγάλου.\n«Όπως όλη η Ευρώπη, έτσι και η Ελλάδα αντιμετωπίζει σήμερα μια κρίση πρωτοφανούς έκτασης. Η Τράπεζά μας έχει αντιμετωπίσει πλήθος προκλήσεων τα τελευταία χρόνια και πάντα καταφέρνει να ανταπεξέρχεται με επιτυχία. Έχουμε καταρτίσει εκτεταμένα σχέδια, έχουμε την πειθαρχία και είμαστε σε θέση να διαχειριστούμε αυτή την κρίσιμη στιγμή. Τόσο κεφαλαιακά όσο και από άποψη ρευστότητας είμαστε ισχυροί και σε θέση να υποστηρίξουμε τους πελάτες μας», καταλήγει.\nΠροηγούμενο άρθροΝέο ρεκόρ στον Ολυμπιακό: Με αυτό το ποσό πωλείται ο Τσιμίκας\nΕπόμενο άρθροΤρίτος γιατρός στην Κροατία βρέθηκε θετικός στον κορονοϊό


Fashionway.gr - News/Gossip/Fashion trends | - Part 30\nH Meghan Markle και ο Πρίγκιπας Harry έκαναν ακόμα μια υπέροχη εμφάνιση σήμερα και συγκεκριμένα πήγαν στην πρώτη ημέρα του Ascot. H Meghan έκλεψε και πάλι τις εντυπώσεις πάνω της επιλέγοντας να φορέσει ένα εκπληκτικό λευκό shirt dress του οίκου…\nH Meghan Markle και ο Πρίγκιπας Harry πήγαν χτες στον γάμο της ξαδέρφης του Harry, Celia McCorquodale, η οποία παντρεύτηκε τον George Woodhouse. Η όμορφη Δούκισσα του Sussex επέλεξε να φορέσει ένα εκπληκτικό φόρεμα Oscar de la Renta σε λευκό χρώμα…\nΑπό το desiree.gr είναι το λευκό φορεματάκι που επέλεξε να φορέσει η Φαίη Σκορδά σε μια από τις πιο πρόσφατες εμφανίσεις της. Κοστίζει 99 ευρώ και μπορείς να το κάνεις κι εσύ δικό σου κάνοντας κλικ στο link που ακολουθεί….\nΞεκινάνε σιγά-σιγά οι γάμοι του καλοκαιριού οι οποίοι θα συνεχίσουν να γίνονται μέχρι και τον Σεπτέμβριο. Επειδή πρέπει εσύ να είσαι προνοητική και να κάνεις από τώρα τις αγορές σου, σου έχω παρακάτω μερικά πολύ όμορφα φορέματα ιδανικά για γάμο….


Η συμμαχία Ρωσίας – Κίνας θα γίνει ο εφιάλτης των ΗΠΑ!\nPosted on 2 Φεβρουαρίου 2012 13 Ιανουαρίου 2016 by Κατοχικά Νέα\nΟ Κινέζος στρατιωτικός αναλυτής Dai Xu σε άρθρο του στην PEOPLE’S DAILY τονίζει την αναγκαιότητα μιας ευρύτερης συμμαχίας μεταξύ Κίνας – Ρωσίας ώστε να αντιμετωπιστεί δραστικά η προκλητική (όπως τη χαρακτηρίζει) στάση των ΗΠΑ και των συμμάχων της.\n«Η σύγκλιση μεταξύ Κίνας – Ρωσίας είναι αναπόφευκτη μετά τις στρατηγικές πιέσεις που ασκούν οι ΗΠΑ. Η απόφαση αυτή θα έχει να κάνει με την ίδια την επιβίωσή τους. Οι δύο χώρες έχουν κοινά συμφέροντα».\n«Από στρατιωτικής άποψης η Κίνα και η Ρωσία είναι δύο πολύ ισχυρές χώρες με πυρηνικά όπλα. Αυτό από μόνο του λειτουργεί ως αποτρεπτικός παράγοντας του να τους επιτεθούν στρατιωτικά οι ΗΠΑ ακόμη και ολόκληρο το ΝΑΤΟ».\n«Οι όποιες ισχυρές συμμαχίες προκύψουν στην Ευρασία θα αποτελέσουν …εφιάλτη για τα σχέδια των ΗΠΑ στην περιοχή».\n«Ρωσία και Κίνα, ήδη βαδίζουν ενωμένες σε έναν μεγάλο αριθμό θεμάτων», ολοκληρώνει.


ΠΑΙΔΕΙΑ - PAIDEIA: Η δημιουργία και η κριτική\nΠρόκειται για τον διάλογο μεταξύ δύο ευαίσθητων διανοουμένων πάνω στο θέμα της κριτικής. Του Οσκαρ Ουάιλντ «Ο κριτικός ως δημιουργός». Εχει μεταφραστεί αριστουργηματικά από το μακαρίτη φίλο και συμπολίτη Σπύρο Τσακνιά στις έξοχες εκδόσεις «Στιγμή», το 1984. Πριν από τριάντα χρόνια, και αμφιβάλλω αν διαβάστηκε από όποιους απαραιτήτως έπρεπε. Και δεν εννοώ τους κριτικούς, αλλά τους πάσης φύσεως Δημιουργούς, Λογοτέχνες, Εικαστικούς, Μουσικούς, θεατρικούς συντελεστές, αρχιτέκτονες, χορευτές και κινηματογραφιστές. Και δεν θα το διάβασαν από τη γνωστή τους αλαζονεία, δίκην αρσενικού γάλου που φουσκώνει φτερά και υψώνει λειρί περιφρονώντας τα πέριξ. Πόσο συχνά δεν διαβάζουμε δηλώσεις τέτοιων επηρμένων μηδενικών που κατακεραυνώνουν την κριτική, χλευάζουν την κριτική σκέψη και με θράσος ρητορεύουν ότι δεν τους ενδιαφέρει η κριτική, δεν την έχουν ανάγκη κι αν ήταν στο χέρι τους θα την πυροβολούσαν.\nΑν διάβαζαν τον Ουάιλντ θα αντιλαμβάνονταν πως η ίδια η δημιουργία είναι κατ' εξοχήν κριτική, γιατί ο τίτλος του δοκιμίου μπορεί να διαβαστεί και ανεστραμμένος: «Ο δημιουργός ως κριτικός».\nΠριν από πολλά χρόνια, σε ένα συνέδριο στη Ζάκυνθο οργανωμένο από το περιοδικό «Πόρφυρας», με θέμα «Λογοτεχνία και κριτική», τόλμησα να επιχειρηματολογήσω με ανάλογα με του Ουάιλντ επιχειρήματα. Ξάφνιασα κατ' αρχάς τους ακροατές μου ξεκινώντας από τις πρώτες αράδες της «Γενέσεως» της Παλαιάς Διαθήκης: «Και είπεν ο θεός γενηθήτω Φως και εγένετο Φως· και είπεν ο θεός "ότι καλόν"». Ο Δημιουργός του σύμπαντος, κατά τον καταγωγικό αυτόν «μύθο» του πολιτισμού, όταν προχώρησε στη δημιουργία του κόσμου, μετά κάθε ολοκλήρωση της έμπνευσής του (κυριολεκτικά) κοίταγε από απόσταση το έργο της ημέρας του και το χαρακτήριζε κρίνοντας την επίδοσή του: «Είναι ωραίο». Οπως αντιλαμβάνεται ο καθένας, δεν αναφέρομαι στην όποια επαγγελματική κριτική, αλλά στην ευδιάθετη τάση του ανθρώπινου όντος να δικαιώσει την ειδητική του ικανότητα. Ο ορισμός του ανθρώπου ως λογικού ζώου αν αναλυθεί θα μας έδινε το φάσμα: ζώον μνήμον, κριτικόν, κατασκευαστικόν. Ο Homo sapiens και ο Homo faber, ο σκεπτόμενος και ο κατασκευαστής, είναι τέτοιοι γιατί είναι ζώα κριτικά.\nΕχετε δει τα χειρόγραφα του Σολωμού; Το υλικό που συγκέντρωνε ο Τσίρκας για να γράψει την τριλογία του; Εχετε δει μια παρτιτούρα του Μπαχ; Τα προσχέδια του Πικάσο και οι απανωτοί πίνακές του με θέμα την «Γκουέρνικα»; Εχετε δει σχέδια του Ντα Βίντσι; Και έχετε δει τα εκατοντάδες μέτρα αμοντάριστου φιλμ του Αϊζενστάιν, που θα κατέληγε στο έργο του «Que viva Mexico»; Παντού αμφιβολίες, επαναλήψεις, απαλείψεις, διαγραφές, διορθώσεις, απορρίψεις, διακρίσεις, αλλαγές φωτισμού, μεγεθύνσεις, αλλαγές ρυθμού, τροποποιήσεις δομών.\nΕχετε δει μεγάλους ηθοποιούς στις δοκιμές; Εχω και άλλοτε αφηγηθεί πως φοιτητής κοιμόμουν με υπνόσακο πίσω από τις κερκίδες του θεάτρου της Επιδαύρου και με ξύπνησε τρεις τα ξημερώματα μια φωνή. Ξύπνησα και έκπληκτος είδα τον Μινωτή στο κέντρο της ορχήστρας στο φεγγαρόφωτο, έως την ανατολή του ηλίου, να επαναλαμβάνει ένα στίχο του «Οιδίποδα Τυράννου»: «Ω, στέμμα και βασιλεία», αλλάζοντας ρυθμό, τόνο, έμφαση. Ο Μινωτής είχε παίξει έως τότε (1960) το ίδιο έργο δεκάδες φορές από το 1951. Είχε πάει στην Αμερική και στο «Θέατρο των Εθνών» μ' αυτό το ρόλο κι όμως δεν τον άφηνε να κοιμηθεί η αμφιβολία του για την έκφραση ενός στίχου. Τι δεν τον άφηνε να κοιμηθεί; Η κριτική του συνείδηση.\nΟ μεγάλος Ιάπωνας ποιητής χάι-κάι Μπασό, που είχε γράψει χιλιάδες ποιήματα αυτού του τρίστιχου μορφώματος (5+7+5 συλλαβές) της παράδοσής του, είχε δημοσιεύσει το εξής χάι-κου: «Μια πεταλούδα - βγάλε της τα φτερά/ άτρακτος». Κάποια νύχτα, λέει η παράδοση, ξύπνησε έντρομος και άρχισε να χτυπάει το κεφάλι του στον τοίχο και να κακίζει τον εαυτό του, επειδή είχε ταπεινώσει ένα πλάσμα του θεού. Και ευθύς ανέστρεψε τους στίχους του: «Μια άτρακτος/ βάλε της φτερά/ πεταλούδα».\nΤι άλλο ώθησε το μεγάλο εκείνο δημιουργό να αντιληφθεί πως είχε αδικήσει και τη φύση αλλά και την ηθική, θα έλεγα και την αισθητική, άλλο από την ευδιάθεση κριτική του σκέψη.\nΟ Δ. Σολωμός έγραψε ως γνωστόν την «Ωδή εις Λόρδον Μπάυρον». Στα κατάλοιπά του είναι αντιγραμμένη με το γραφικό χαρακτήρα του Ερμάννου Λούντζη, νεαρού ιστορικού που θα γράψει αργότερα την «Ιστορία της βενετοκρατίας στα Επτάνησα». Ο Σολωμός ως γνωστόν επίσης έγραφε τα ελληνικά με φωνητική γραφή. Ε! λοιπόν, αν ανατρέξετε στα χειρόγραφα θα δείτε με έκπληξη δύο τετράστιχα, που ο ποιητής εκ των υστέρων τα έκρινε ως άστοχη ποίηση ή κακό ρυθμό ή σαχλή εικονοποιία, τα οποία έχει βάλει μέσα σε μύστακα (μεγάλη αγκύλη) και δίπλα με τη δική αναγνωρίσιμη γραφή του τα χαρακτηρίζει: «Σκατά»!!\nΟ Νίκος Κούνδουρος ξαναμοντάρισε το σπονδυλωτό του φιλμ «Το ποτάμι», διαφωνώντας με τον Φίνο που με δικά του κριτήρια κι εκείνος είχε βγάλει στις αίθουσες μια τελείως διαφορετική στη δομή ταινία.\nΑπό την αυγή της Δημιουργίας του Κόσμου έως χθες ο πρώτος κριτικός είναι ο Δημιουργός και όσο πιο αυστηρός και απαιτητικός είναι εκείνος με το έργο του τόσο αφοπλισμένη θα είναι η κριτική των άλλων, επαγγελματική ή όχι.\nΚΣΤΑΣ ΓΕΩΡΓΟΥΣΟΠΟΥΛΟΣΦιλόλογος, κριτικός\nΠηγή: Κυριακάτικη Ελευθεροτυπία, Κυριακή 26 Ιανουαρίου 2014\nΙσμήνη Χαραλαμποπούλου Περισσότερο μάθημα, λιγότερ...


Σπιτικό σαπούνι ελαιολάδου - OUGH.gr\nΒούτες σε λάδι Κρανιδίου, εκρηκτικές αλχημείες και matures στα πρόθυρα παστρικής κρίσης στη Frown Tails.\nΣτον πεζόδρομο της Παραμυθιάς, πλαισιωμένο από επιβλητικά νεοκλασικά και ένα εγκαταλελειμμένο εργοστάσιο παιχνιδιών με σπασμένα τζάμια, σκηνικό ταινίας τρόμου ή απλά το απόλυτο party spot, η Frown Tails προδιαθέτει πρωτόγνωρες εμπειρίες. Με ένα όνομα που δεν σημαίνει κυριολεκτικά τίποτα [πολύ ough! καταστάσεις], η Frown Tails, θρεφτάρι τεσσάρων κοριτσιών με κοινό όνειρο μία τέχνη χωρίς διαμεσολαβητές, φιλοξενεί ποικίλες δράσεις, από performances και workshops μέχρι yoga classes. Την ίδια στιγμή, ο χώρος δεν είναι άλλος από το εσωτερικό ενός ημιυπόγειου ταβερνείου, που μεταποιήθηκε εντελώς. Αυτοσχέδια έπιπλα από ξύλο, χαρτί και ό,τι άλλο φανταστείς και τα απομεινάρια του οινομαγειρείου είναι αυτά που πλαισιώνουν το σκηνικό του λιτού αλλά έξυπνα διακοσμημένου πολυχώρου.\nΦωτο : Γιώργος Σειρηνίδης\nΟ κόσμος: μπαμπάδες-μαμάδες-παιδάκια, κάτοικοι της γύρω περιοχής, γιαγιάδες, φιλοπερίεργος νεαρόκοσμος και καλοδιατηρημένες μεσήλικες με διάθεση ακουαφόρτε, είχαν λάβει τις θέσεις τους για το τελευταίο σεμινάριο του κύκλου «Μάθε Τέχνη» που ξεκίνησε στη Frown Tails το Φθινόπωρο του '11. Όταν, κλασσικά αργοπορημένη, κατέφθασε και η ομάδα του ough! το μάθημα ήταν έτοιμο να ξεκινήσει. Οι επίδοξοι δημιουργοί σαπουνιών μαζεύτηκαν γύρω από τον πάγκο Praktiker, έβγαλαν μολύβια και χαρτιά και βάλθηκαν να μάθουν από την Γεωργία Τζιβρά τα μυστικά της παραδοσιακής σαπωνοποίησης. Η χαμογελαστή Γεωργία, εξήγησε αναλυτικότατα ακόμα και στους πλέον ανεπίδεκτους –το ough! team βασικά- την διαδικασία, απάντησε όλες τις ερωτήσεις, φόρεσε τα ultraviolet γυαλιά προστασίας και μοίρασε αρώματα λεβάντας και χαμομηλιού στην κατάμεστη αίθουσα.\nΑκολουθήσαμε την ψυχρή μέθοδο [και όχι την θερμή], διαδικασία με μεγαλύτερο χρόνο ωρίμανσης για το σαπούνι που ωστόσο δεν διακινδυνεύει υψηλές θερμοκρασίες κατά την παρασκευή και έτσι διατηρεί τα συστατικά του ελαιολάδου και των βοτάνων που προσδίδουν καλλυντικές ιδιότητες στο σαπούνι. Στόχος μας η παραδοσιακή παρασκευή σαπουνιού ελαιολάδου, με έξτρα παρθένο ελαιόλαδο και αιθέρια έλαια, ένα σαπούνι φυσικό, βιολογικό, φτιαγμένο με τον τρόπο που το έκαναν οι γιαγιάδες μας. Στους πάγκους γαβάθες με άφθονο λάδι Κρανιδίου, σοδιά της ίδιας της Γεωργίας, από το κτήμα της στο Ηλιόκαστρο Ερμιόνης, λάδι γεμάτο αρώματα από ελιές μανάκι, έκανε τις βούτες του ψωμιού απαραίτητο σνακ του σεμιναρίου.\nΗ διαδικασία αποδείχτηκε παρασκευή ακριβείας, με κινδύνους να προκύπτουν από την καυστική σόδα. Ο εξοπλισμός ασφαλείας κρίθηκε απαραίτητος: πλαστικά γάντια, γυαλιά και ξύδι [σε περίπτωση που η σόδα έρθει σε επαφή με το δέρμα]. Για ακόμη μεγαλύτερη ασφάλεια από τις δηλητηριώδεις αναθυμιάσεις, η Γεωργία έβγαλε την τάξη στον πεζόδρομο και επιτέλεσε εκεί την επικίνδυνη μίξη καυστικής σόδας και νερού, κάνοντας την γειτονιά να παρακολουθεί ανήσυχη από τα ημίκλειστα πατζούρια τις καυστικές εξελίξεις. Ψιλόβροχο και το σκοτάδι στον δρόμο, έκανε το όλο εγχείρημα να φαντάζει ακόμα πιο σουρεαλιστικό. Μετά από δέκα αγωνιώδη λεπτά στα οποία βράχηκαν σημειώσεις, ένα μωράκι έκλαψε και η Γεωργία με μπλε γυαλιά μηχανόβιου, ανάμειξε τα υλικά, το μείγμα ήταν έτοιμο να επαναπατριστεί στον πάγκο. Ήταν αυτή η ώρα που μία-μία οι κυρίες της τάξης πήρα το blender ανά χείρας και άρχισαν την ανάδευση του διαλύματος. Το politically correct fun των κοριτσιών που καθώς περνούσε η ώρα άρχισαν να λύνονται και να ξεθαρρεύουν με το ατίθασο stick blender, έφερε σύντομα και το πολυπόθητο ίχνος σαπωνοποίησης. Μπράβο κορίτσια, let’s make bubbles!\nΠροσθέσαμε και χρώμα στην παρασκευή. Η Γεωργία εξήγησε ότι μπορεί ο καθένας να προσθέσει συνθετικά χρώματα, η ίδια όμως, οπαδός της φυσικής οδού, πρότεινε μπαχαρικά, βότανα και αιθέρια έλαια για άρωμα και ελαφρύ χρωματισμό, ενώ τόνισε ότι οι ποσότητες κάποιων μπαχαρικών ,όπως της κανέλλας, πρέπει να είναι μικρές για να μην αποβούν ερεθιστικές για το δέρμα. Λεβάντα, χαμομήλι, σοκολάτα και έλαια εσπεριδοειδών αρωμάτισαν και διακόσμησαν τα σαπούνια μας.\nΗ τάξη είχε ζωηρέψει, οι φόρμες στις οποίες θα έμπαινε το μείγμα είχαν στηθεί και μέσα είχαν προστεθεί τα βότανα, ένα δεύτερο μείγμα σαπουνιού-σοκολάτας είχε δρομολογηθεί παράλληλα και όλοι ανυπόμονοι περίμεναν το καλούπωμα. Πολλοί κοιτούσαν με ένα διακριτικό μειδίαμα σαν και εμένα, άλλοι πιο αφοσιωμένοι συνοφρυώνονταν. Ήξερα καλά πως οι πρώτοι, θα έπαιρναν τα σαπούνια, θα έφευγαν και δεν θα επιχειρούσαν ποτέ ξανά να φτιάξουν σαπούνι. Τεμπέληδες ή απλά λάτρες του Παπουτσάνη, λίγοι από εμάς θα έμπαιναν στην διαδικασία παρασκευής εκτός και αν νοίκιαζαν άδεια αποθήκη στο ύπαιθρο και έβρισκαν περίσσεμα χρόνου, ζωικού [ή φυτικού] λίπους και NaOH. Αυτή όμως δεν ήταν και η έννοια του κύκλου «Μάθε Τέχνη»; Μία ακόμη προσθήκη στις πρακτικές μας γνώσεις, βγαλμένη από τα ενδότερα της ελληνικής παράδοσης, με αγνά δικής μας παραγωγής υλικά. Για τους μερακλήδες ,πάντως, που θέλουν να ξέρουν με τι πλένουν το σώμα και τα ρούχα τους και δεν θέλουν να επιβαρύνουν το περιβάλλον με μη-βιοδιασπώμενα προϊόντα [πρόκειται για φυσική, οικολογική διαδικασία], το σαπούνι ελαιολάδου, χωρίς χρωματικά ή άλλα χημικά πρόσθετα, είναι μία ιδανική λύση.\nΑφού όλοι προμηθεύτηκαν τα σαπούνια που φτιάξαμε στο εργαστήριο της Frown Tails [ένα σαπούνι από την ημέρα παραγωγής χρειάζεται περίπου δύο-μιση μήνες μέχρι να είναι έτοιμο προς χρήση], ο κόσμος άρχισε να σκορπά. Αποχαιρετώντας τους νέους μας φίλους με ένα έτοιμο σαπούνι στο χέρι είδα τον κόσμο να κλείνει το καλούπι του στο χέρι, θησαυρό και ασυναίσθητα έσκυψα να μυρίσω το δικό μου, περίτεχνο σαπούνι, που διακριτικά ανέδυε τα αρώματά του. Ο ουρανός είχε καθαρίσει, η συνοικία μοσχομύριζε φρεσκάδα, πλυμένα πεζοδρόμια και ο κόσμος καθώς έφευγε είχε ένα χαμόγελο, γι΄ αυτή την φευγαλέα συνομωσία να φτιάξει κάτι, ένα σαπούνι, μια συνταγή, μια βραδινή συντροφιά.\n2.Ράβδος ανάδευσης (stick blender ή mixer)\n4.Κατσαρόλα ή γαβάθα ανοξείδωτη\n6.καλούπια ή φόρμες ζαχαροπλαστικής\nΑπαραίτητος εξοπλισμός ασφαλείας:\n330 γρ. νερό αποσταγμένο ή βροχής ή πηγής\n127 γρ. καυστική σόδα, χημικώς καθαρή (Υδροξείδιο του Νατρίου NaOH)\nΠροαιρετικά: Βότανα, μπαχαρικά, αιθέρια έλαια\nΦοράμε τον εξοπλισμό ασφαλείας και απομακρύνουμε παιδιά και κατοικίδια από τον χώρο.\nΖυγίζουμε τα υλικά.\nΕτοιμάζουμε το διάλυμα νερού και NaOH.\nΤοποθετούμε το πυρίμαχο δοχείο κάτω από τον, σε λειτουργία απορροφητήρα ή καλύτερα σε εξωτερικό χώρο. Βάζουμε το νερό και προσθέτουμε σταδιακά την καυστική σόδα αναδεύοντας με ανοξείδωτο κουτάλι, μέχρι να διαλυθεί πλήρως. (Η ΣΟΔΑ ΜΠΑΙΝΕΙ ΣΤΟ ΝΕΡΟ. Ποτέ το αντίθετο! Κίνδυνος έκρηξης!!!). Τις πρώτες στιγμές της διάλυσης της σόδας εκλύονται υδρατμοί, για τον λόγο αυτό αναδεύουμε από απόσταση και με ανοιχτό παράθυρο. Η θερμοκρασία που αναπτύσσει το διάλυμα αγγίζει τους 90 βαθμούς Κελσίου. Αφήνουμε το διάλυμα να κρυώσει.\nΣτην κατσαρόλα βάζουμε το ελαιόλαδο, προσθέτουμε σταδιακά και ανακατεύουμε το διάλυμα της καυστικής σόδας που πλέον είναι σε θερμοκρασία δωματίου.\nΧρησιμοποιούμε τον ράβδο ανάδευσης μέχρι να εμφανιστεί ίχνος σαπωνοποίησης.\nΠροσθέτουμε προαιρετικά, τριμμένα βότανα ή μπαχαρικά και αιθέρια έλαια.\nΤοποθετούμε το μείγμα στα καλούπια και αφήνουμε να σταθεροποιηθεί για 24-48 ώρες.\nΑφαιρούμε το σαπούνι από τα καλούπια και αποθηκεύουμε σε αεριζόμενο και σκιερό μέρος μέχρι την ωρίμανσή του, δηλαδή την ολοκλήρωση της σαπωνοποίησης.\nΓια διευκρινήσεις και σχετικές πληροφορίες, Γεωργία agricultura@hotmail.com\nΠερισσότερες συνταγές, σύντομα στο agricultura.gr\nΠροσοχή: Το Υδροξείδιο του Νατρίου NaOH να φυλάσσεται σε χώρους απρόσιτους σε παιδιά και κατοικίδια.\nΓια περισσότερες πληροφορίες σχετικά με τις δραστηριότητες του Frown Tails μπες εδώ: http://www.facebook.com/#!/frown.tails και εδώ http://www.frowntails.com\nΣύντομα και το website της Γεωργίας Τζιβρά με συνταγές σαπουνιών http://www.agricultura.gr


Loyalty Club | Advanced Media Services\nBonus Credit system – Σύστημα βελτίωσης πελατειακών σχέσεων\nΤο πρόγραμμα «bonus card – ανταμοιβή πελατών» έχει ως βασική λειτουργία την προσφορά δώρων / εκπτώσεων στους πελάτες ανάλογα με τις αγορές που κάνουν. Δίνεται στον πελάτη μια κάρτα (barcode, μαγνητική, με chip κτλ) και χρησιμοποιώντας την στoυς χώρους της εκάστοτε επιχείρησης το πρόγραμμα καταγράφει τις αγορές του και αναλόγως υπολογίζει την έκπτωση ή τα δώρα που του αναλογούν.\nΤο παρακάτω σύστημα λειτουργεί τόσο με ασύρματες κάρτες όσο και με κάρτες με Barcode.\nH εφαρμογή μπορεί να μετατραπεί στην αγγλική και στην ελληνική γλώσσα ανάλογα με τις ανάγκες του εκάστοτε πελάτη.\nΈγγραφή νέων μελών σε ειδική αίτηση με όλα τα απαραίτητα στοιχεία του μέλους.\nΕπεξεργασία των στοιχείων χρήσης και παραγωγής αναφορών.\nΟι πελάτες παραλαμβάνουν μία κάρτα. Η κάρτα έχει μοναδικό κωδικό στο chip ή σε συνδιασμό με τον μοναδικό αριθμό barcode, που συνδέεται με τον αριθμό και το ονοματεπώνυμο του πελάτη.\nΟ πελάτης μπορεί να χρησιμοποιήσει την κάρτα του κάθε φορά που επισκέπτεται τα σημεία ανεφοδιασμού ή και σε περιπτώσεις που κάρτα έχει συνδεθεί και με άλλα συμβαλλόμενα συμβαλλόμενα σημεία.\nΟ πελάτης, αφού παραλάβει την κάρτα του με το σχετικό ενημερωτικό έντυπο κινείται με την συγκεκριμένη πλαστική κάρτα.\nΣε κάθε στιγμή που χρειάζεται να περαστούν πόντοι ή και εξαργύρωση, μπορεί να κάνει χρήση της συγκεκριμένης κάρτας, ώστε να μπορεί και να λάβει τις παρεχόμενες υπηρεσίες.\nΗ πρωταρχική και μόνιμη επαφή του πελάτη με την ταυτότητα του, είναι η οπτική. Για το λόγο αυτό έχουμε επιλέξει, την χρήση κάρτας υψηλών προδιαγραφών κατασκευής, αντίστοιχων με αυτούς των πιστωτικών καρτών, οι οποίες θα μας εξασφαλίσουν την διατήρηση των καρτών για μεγάλο χρονικό διάστημα. Οι κάρτες αυτές κατασκευάζονται από PVC πάχους 0,78 mm, και τυπώνονται έγχρωμα με τη μέθοδο dry offset. Οι προδιαγραφές των καρτών αυτών ακολουθούν τα πρωτόκολλα ISO 781x.\nΗ εφαρμογή για καταστήματα\nΗ ιδέα αυτή της ανταμοιβής στους πελάτες για κάποιες αγορές τους λειτουργεί\nπρος όφελος του επιχειρηματία\nΔίνοντας δυνατότητα αύξηση της πελατείας του.\nΣύσφιξη των σχέσεων μεταξύ των πελατών του δημιουργώντας μια σχέση εξάρτησης\nΤο όλο δε παιχνίδι του μπόνους δίνει μια ευχάριστη νότα στις συναλλαγές\nΚαι ο πελάτης από την πλευρά του έχει ένα τρόπο χειροπιαστό ανταμοιβής για την προτίμησή του στη συγκεκριμένη επιχείρηση .\nΣυγχρόνως η ιδέα αποτελεί καινοτομία πράγμα που αρέσει στους ανθρώπους.\nΑρχικά μια πολύ ισχυρή βάση για δεδομένων αναλαμβάνει να κρατάει όλα τα\nδεδομμένα που έχουν σχέση με την εφαρμογή .\nΠΕΡΙΕΧΕΙ: Πλήρες πελατολόγιο με\nΗ καρτέλα πελάτη,καρτέλα αγορών, κινήσεις πωλήσεων, εκτυπώσεις\nπελατολογίων κινήσεων και ευρετηρίων\nΤο τμήμα της διαχείρισης των έξυπνων καρτών περιλαμβάνει\nΗ αρχική διαμόρφωση της κάρτας\nΗ αρχική διαμόρφωση φορμάρισμα δηλαδή\nκαθάρισμα από τυχόν υπολείμματά εγγραφών\nκαι γενικά τμήμα παρακολούθησης και διαχείρισης των εγγραφών.\nΤμήμα πίστωσης της κάρτας με μονάδες αναλόγως των παραμέτρων\nΟι παράμετροι μπορεί να είναι η συχνότητα των αγορών\nΟι επιλογές των αγορών\nτο συνολικό ποσό των αγορών\nΕπιλεγμένες ημερομηνίας αγοράς\nΚαι διάφοροι άλλοι παράμετροι καθοριζόμενοι από τον χρήστη του\nΤο τρίτο και τελευταίο ήδη το τμήμα της Η αποτίμηση του μονάδων σε\nΕδώ υπάρχουν εκτύπωσης όπως


ΕΛΛΗΝΩΝ ΑΝΑΒΑΣΙΣ: Η ιατρική στην αρχαία Ελλάδα\nΗ ιατρική στην αρχαία Ελλάδα\nΟ μύθος είναι για τον άνθρωπο ένα μέσο καταγραφής και σηματοδότησης της κάθε αλήθειας, που αφορά και τον άνθρωπο και τον κόσμο που τον περιβάλλει! Η ελληνική μυθολογία είναι μια σχεδόν πλήρης κοσμοθεώρηση που επέτρεπε στον άνθρωπο της εποχής να καθρεπτιστεί μέσα από αυτήν, βρίσκοντας την αναλογία μεταξύ των προσωπικών του βιωμάτων και της τεράστιας δεξαμενής γνώσης που τον περιβάλλει.\nΣτη μυθολογία, η ασθένεια σχετίζεται με τη βούληση των θεών, που την στέλνουν είτε στους ασεβής προς αυτούς είτε για προσωπικά τους οφέλη. Στην αρχαιοελληνική θρησκεία, σε αντίθεση με τις άλλες, οι θεοί έχουν και ανθρώπινη υπόσταση μαζί με τη θεϊκή, πέφτουν σε ανθρώπινες παγίδες αλλά και επιδεικνύουν προφανείς αδυναμίες. Αυτή η αντίληψη είναι που έκανε τη σκέψη των ελλήνων να αναπτυχθεί επιστημονικά, ξεφεύγοντας από τη μοιρολατρική άποψη της "καταδίκης των θεών". Συχνά στη μυθολογία, η απότομη αρχή μιας ασθένειας σημαίνεται συμβολικά με "βέλη" που ρίχνουν οι θεοί. Χαρακτηριστικότατο το παράδειγμα της Νιόβης, που επειδή καυχιόταν για τα παιδία της, ο Απόλλωνας και η ’Aρτεμις τα σκότωσαν ένα ένα με τα βέλη τους, ενώ εκείνη μάταια προσπαθούσε να τα προφυλάξει με το σώμα της.\nΤα "βέλη" δε προκαλούν μόνο την ασθένεια, αλλά την θεραπεύουν κιόλας! Ένας πιο παλιός θεός ο Παιάν, που ενσωματώθηκε στη μορφή του Απόλλωνα, ήταν ένας από αυτούς που εξασκούσε την τέχνη της ιατρικής. Οι θεραπευτικές δράσεις των αρχαίων ενσωματώθηκαν στη μυθολογία μας, όπως φαίνεται κι από την ονομασία του Σμινθαίου Απολλωνα, θεού των ποντικιών, που προσευχόντουσαν σ αυτόν κατά τις επιδημίες, κάτι που δείχνει τη συσχέτιση των μεταδοτικών νοσημάτων με τα τρωκτικά!\nΑνάλογες πράξεις φαίνονται κι από τη δράση του Ηρακλή. Στο πλαίσιο τών άθλων ο Ηρακλής σκότωσε το λιοντάρι της Νεμέας, σκότωσε τη Λερναία Ύδρα, Μόλις ο Ηρακλής έκοβε ένα κεφάλι του τέρατος, έβγαιναν δύο. Μόνο καίγοντάς το με φωτιά κατάφερε να σταματήσει τον πολλαπλασιασμό και αυτό το κατάφερε με την βοήθεια του ανηψιού του Ιολάου. Μάλιστα το τελευταίο, το κεντρικό και αθάνατο, το έκοψε και το έθαψε στη γη για να μη ζωντανέψει ξανά. Από το αίμα της ο Ηρακλής έκανε τα βέλη του δηλητηριώδη. Και από τότε „γεννήθηκε“ ο φαρμακευτικός όρος «τοξικό»!\nΑπομάκρυνε επίσης, ξεπλένοντας με τα νερά του ποταμού, τη κόπρο του Αυγεία. Οι δυο μύθοι ίσως να αναφέρονται σε έργα παρέμβασης στη μορφή του εδάφους για την εξυγίανση ανθυγιεινών περιοχών.\nΣτο πρώτο επεισόδιο της Ιλιάδας συναντάμε τη πρώτη αναφορά σε συγκεκριμένη ασθένεια. Ο Απόλλωνας ρίχνει ένα λοιμό στους Αχαιούς, τοξεύοντας τα βέλη του τους Αχαιούς και τα ζώα τους, επειδή ο Αγαμέμνονας έδειξε ασέβεια πειράζοντας τη Χρυσηίδα, ιέρεια του Απόλλωνα.\nΠρόκειται στην ουσία για μια περιγραφή μιας εξαιρετικά μεταδοτικής επιδημίας, με υψηλό πυρετό, ξαφνική έναρξη και θανατηφόρα εξέλιξη. Οι Αχαιοί επανορθώνουν επιστρέφοντας τη Χρυσηίδα, και καθαρίζουν το στρατόπεδο, ρίχνοντας στη θάλασσα κάποια "μιάσματα", κάτι που δείχνει ότι υπήρχε και δυσεντερία, μολυσματικής αιτιολογίας.Στην Ιλιάδα γίνονται αναφορές για πάνω από 150 κακώσεις από βέλη και σπαθιά, με εντυπωσιακή ακρίβεια για τα "καίρια" σημεία, που δείχνει γνώσεις ανατομίας του ανθρώπινου σώματος. Ο Όμηρος περιγράφει το κάθε χτύπημα και προλέγει αν θα αποβεί μοιραίο ή τις επιπτώσεις αυτού. Δυστυχώς μικρότερη αναφορά γίνεται ως προς την ίαση του τραύματος, που μάλλον εστιαζόταν ως προς την ανακούφιση του πληγωμένου παρά στην ίδια τη πληγή. Αναφέρονται όμως και κάποιοι ειδικευμένοι θεραπευτές όπως ο Μαχάων, γιος του Ασκληπιού, που ειδικεύονταν στην επίδεση και στα βότανα.\nΣτην Οδύσσεια βρίσκουμε μεταξύ άλλων και τους γιους του Αυτόλυκου, που περιθάλπουν τον τραυματισμένο από αγριόχοιρο Οδυσσέα, με επιδέξια περίδεση αλλά και μαγικές επικλήσεις.\nΗ ιατρική πρακτική της πρώιμης αρχαιότητας αρχίζει να συνδυάζει τα δεδομένα της παρατήρησης των ασθενών και τη λαϊκή ιατρική παράδοση με τα νέα φιλοσοφικά ρεύματα της εποχής. Στην αρχαιοελληνική σκέψη, η ιατρική ποτέ δε διαχωρίστηκε από τις άλλες φυσικές επιστήμες ή από τη φιλοσοφία. Διατήρησε και το "θρησκευτικό-μαγικό" στοιχείο, όχι από φόβο προς το ανεξήγητο, αλλά προς χάριν της θεραπευτικής δύναμης που κρύβει αυτό μέσα του! Αυτή η ομαλή συμπορευση συνεχίστηκε ομαλά για αιώνες μέχρι που ήρθαν οι χριστιανικές ιδέες, οπότε για πρώτη φορά η πίστη έπαψε να είναι στήριγμα της ορθολογικής ιατρικής, και άρχισε να μετατρέπεται μέσω της νέας ηθικής σε εμπόδιο!\nΚαθώς η επιστημονική σκέψη ωριμάζει και ανεξαρτητοποιείται από τη μυθολογία, οι γιατροί της εποχής αρχίζουν και αναπτύσσουν επιστημονικές τεχνικές, όπως ο Αλκμάων από τον Κρότωνα, πρόδρομος του Ιπποκράτη, που είναι γνωστό πως έκανε εγχειρήσεις στον οφθαλμό και ανακάλυψε οδούς που συνδέουν τα αισθητήρια όργανα με τον εγκέφαλο, τον οποίο θεωρούσε ως κέντρο του συναισθήματος και της σκέψης. Αυτή την άποψη υιοθέτησε αργότερα και ο Πλάτωνας. Ήταν επίσης ο πρώτος που όρισε την υγεία ως έκφραση της "ισονομίας", μιας ισορροπίας μεταξύ των εσωτερικών δυνάμεων του σώματος και κατά συνέπεια την ασθένεια ως αυτής της ισορροπίας δυνάμεων.\nΟι σύγχρονοι του Ακμάονα, φυσικοί φιλόσοφοι Εμπεδοκλής και Αναξαγόρας, μεταξύ άλλων, διατύπωσαν τις θεωρίες τους προσπαθώντας να διευκρινίσουν έννοιες και να απαντήσουν σε ερωτήματα γύρω από την ύλη, την έδρα της ανθρώπινης ψυχής ή τους μηχανισμούς της ανθρώπινης αναπαραγωγής.\nΣτη φιλοσοφική σκέψη αλλά και στην ιατρική πράξη, ο στοχασμός και η ανταλλαγή απόψεων θεωρούνταν τα κύρια μέσα για την κατάκτηση της αλήθειας, ενώ η έρευνα και τα πειράματα δεν ήταν και τόσο διαδεδομένα. Πλησιάζοντας προς την ακμή της κλασσικής ιατρικής, η ισορροπία ανάμεσα στη φιλοσοφική θεώρηση και την επιστημονική πρακτική αλλάζει σιγά σιγά, με κύριο εκφραστή τον Ιπποκράτη, ο οποίος έδωσε ξεχωριστό ρόλο στο γιατρό, διαχωρίζοντας τον από τους στοχαστές της κοσμολογίας και τη φυσική φιλοσοφία\nΕκατοντάδες ασκληπιεία υπήρχαν διάσπαρτα σ όλη την Ελλάδα.. Πρόκειται για ιερά του θεού Ασκληπιού που οι ασθενείς πήγαιναν εκεί για να γιατρευτούν. Η θρησκευτική πίστη, που αποτελεί έτσι κι αλλιώς ένα ισχυρό κίνητρο και μέσο θεραπείας, σε συνεργασία με ιατρικά αλλά και ψυχολογικά μέσα όπως η υγιεινή διατροφή, μαλάξεις, θεραπευτικά λουτρά και ερμηνεία των ονείρων, έφερνε την ίαση.\nΟ ασθενής, αφού περνούσε μια φάση προετοιμασίας, κοιμόταν στη συνέχεια για μια νύχτα μέσα στο ιερό όπου υποτίθεται πως ο θεός τον επισκεπτόταν, τον συμβούλευε ή τον θεράπευε μέσα στα όνειρα του. Η διαδικασία αυτή, που άρχισε να καθιερώνεται στα ασκληπιεία, κατά τον 4ον αιώνα ονομαζόταν "εγκοίμηση". Στη συνέχεια ο ασθενής μόνος του ή με τη βοήθεια των ιερέων ερμήνευε τα όνειρα, καταστρώνοντας έτσι την κατεύθυνση της θεραπευτικής διαδικασία ς και του περαιτέρω τρόπου ζωής που όφειλε να ακολουθήσει για να παραμείνει υγιής.\nΗ Ιπποκρατική ιατρική\nαν και είχε ήδη αποκλίνει από τις μαγικές και τελετουργικές θεραπείες προς όφελος της ορθολογικής επιστήμης, δε δυσκολεύτηκε να συνδυαστεί με τη συνεχιζόμενη λατρεία του Ασκληπιού, δίνοντας στους ιερούς χώρους των ασκληπιείων ένα δεύτερο χαρακτήρα παρόμοιο μ αυτόν των σημερινών νοσοκομείων. Τα ιερά χτισμένα σε τόπους με υγιεινό κλίμα, συνδύαζαν τα καλύτερα στοιχεία και των δυο προσεγγίσεων, δηλαδή, της θαυματουργικής ή ψυχολογικής θεραπείας μέσω της πίστης και της φυσικής ή σωματικής θεραπείας μ ο Ασκληπιός ήταν ένας άνθρωπος. Όχι βέβαια ένας άνθρωπος τυχαίος, αλλά ένας ηγεμόνας της Θεσσαλίας. Όλη η οικογένεια του, και φυσικά και ο ίδιος, συνδέονταν με την Ιατρική. Οι γιοι του, Μαχάονας και Ποδαλείριος , ήταν δεινοί θεραπευτές. Ο Μαχάονας, σύμφωνα με την προφορική παράδοση του Ομήρου, θεράπευσε τον Μενέλαο, όταν ο τελευταίος είχε τραυματιστεί σε μάχη κατά τον τρωικό πόλεμο, από το βέλος ενός Τρώα πολεμιστή. Ας δούμε τους σχετικούς στίχους. "Κι ως είδεν τη λαβωματιάν απ' τη πικρή σαΐτα, το αίμα πρωτοβύζαξεν, κατόπιν απιθώνει, βοτάνια που ξερε, μ' αυτά το τραύμα μαλακώνει. (Ομήρου Ιλιάδα Δ' 217-219, μτφρ Γ. Ψυχουντάκη /Πανεπιστημιακές εκδόσεις Κρήτης) Για τον ιατρό Μαχάονα σε άλλο χωρίο της Ιλιάδος, ο Ομηρος με έμφαση τονίζει: «Ιητρός γαρ ανήρ πολλών αντάξιος άλλων», (Ιλ. Λ 514), χαρακτηρισμός που διαχρονικά τιμά τους γιατρούς για την υψηλή τους προσφορά. Σε άλλο επίσης σημείο της Ιλιάδος ο τραυματισμένος από τη μάχη Ευρύπυλος απευθύνεται στον φίλο του Πάτροκλο παρακαλώντας τον: «σώσε με τώρα ..και με μια νυστεριά βγάλε μου από το μηρό το βέλος. Και ξέπλυνε με χλιαρό νερό το μαύρο αίμα από την πληγή, κι απάνω πασπάλισε την με πραϋντικά φάρμακα για να γιάνη, που , καθώς λένε, τάμαθες από τον Αχιλλέα, που κι' αυτόν τον είχε δασκαλέψει ο Χείρων, ο πιο ήμερος από όλους τους Κενταύρους», (Ιλ. Λ 828-832). Απόδοση στην νεοελληνική: Και ο Πάτροκλος έβαλε από πάνω με τα χέρια τρίβοντάς την με ρίζα πικρή που παύει τους πόνους. Ετσι ξεράθηκε η πληγή και σταμάτησε το αίμα», (Ιλ. Λ 844-848).\n΄Ενας από του παλιούς θεούς- ιατρούς, όπως μας διηγείται ο Ομηρος, ήταν ο Παιήων, ο οποίος τον θέο Αρη γιάτρεψε στον Ολυμπο με βότανα παυσίπονα, οδυνήφατα. Το όνομα του Παιήωνα το έδωσαν οι αρχαίοι στο φυτό «παιωνία», το οποίο έχει και αιμοστατικές ιδιότητες. Ο Διοσκουρίδης, (3.140) ονομάζει την «παιωνία» και «γλυκυσίδη, πεντόροβον», που η ρίζα του βοτάνου αυτού δίνεται στις γυναίκες, οι οποίες δεν καθαρίσθηκαν από τον τοκετό. Όταν πίνεται με κρασί βοηθά τους πόνους της κοιλιάς, όσους έχουν ίκτερο, νεφρίτιδα, και όσους πονάνε στην ουροδόχο κύστη και οι σπόροι όταν τρώγονται από τα παιδιά θεραπεύουν τη λιθίαση».\nΓια τα «οδυνήφατα φάρμακα», τα βότανα που σταματούν την οδύνη τον πόνο, γίνεται αναφορά και στον τραυματισμό του θεού Αδη ( Ιλ. Ε 401), τον οποίο «γιάτριψε ο Παιήων πασπαλίζοντας το τραύμα του με τα οδυνήφατα φάρμακα, που σταματούν τους πόνους». Ακόμη στα Ομηρικά έπη μνημονεύονται τα βότανα «νηπενθές»(Οδ. Δ 220-226) το οποίο η Ελένη έλαβε από την Αίγυπτο και το είχε δώσει στον Τηλέμαχο για να λησμονήσει και να μην έχει λύπη για την κατάσταση με τους μνηστήρες στο σπίτι του πατέρα του και το άλλο βότανο το «μόλυ», για το οποίο ο καθηγητής Πλαϊτάκης σε ανακοίνωσή του υποστήριξε ότι το βότανο αυτό ήταν αντίδοτο στο Στραμμώνιον της Κίρκης με την αντιχολινεργική του δράση, που προκαλεί αμνησία και παραλήρημα.\nΗ σύζυγος του Ασκληπιού, Επιόνη, ανακούφιζε τον πόνο, η κόρη του, Υγεία, ήταν η θεά της υγείας, η κόρη του Πανάκεια, αντιπροσώπευε την ίαση και ο γιος του, Τελεσφόρος, την ανάρρωση. Πολύ αργότερα, ο Ασκληπιός γίνεται ήρωας και ημίθεος, ώστε αποκτά αμιγή θεϊκή υπόσταση μόνο τον 5ο π.Χ. αιώνα. Τότε θεωρείται γιος του Απόλλωνα και της θνητής Κορωνίδας. Θεωρείται μάλιστα μαθητής του κενταύρου Χείρωνα, ο οποίος ζούσε στο Πήλιο. Εκεί ο Χείρωνας καλλιεργούσε βοτάνια θεραπευτικά και δίδασκε την ιατρική επιστήμη. Πάραυτα, ο Ασκληπιός είχε έμφυτο το χάρισμα της ιατρικής γνώσης, κληρονομημένο από τον πατέρα του, Απόλλωνα. Ο κένταυρος Χείρωνας ήταν ετεροθαλής αδερφός του Δία και του είχαν δοθεί ιατρικές γνώσεις από την Άρτεμη. Λίγο αργότερα, τον 4ο π.Χ. αιώνα, το Ασκληπιείο της Επιδαύρου, θα γίνει το κέντρο για τις θαυματουργές θεραπείες των ασθενών.έσω ιατρικής νοσηλείας και προσαρμογής του τρόπου ζωής.\nΑρχαιο Ασκληπιειο στην Αρχαια Μεσσηνη.\nΜεγάλα και φημισμένα ασκληπιεία υπήρξαν εκείνα της Τρίκκης (σημερινά Τρίκαλα), της Κω, της Επιδαύρου, της Τιθορέας, της Τιτάνης, στη Σικυωνία αλλά και τα κατοπινά όπως της Ναυπάκτου και της Περγάμου. Ανάλογα με τους ιερείς που ήταν στο κάθε ασκληπιείο, έπαιρνε και τη φήμη του! ’Αλλοι δηλαδή ιερείς ειδικεύονταν στη χειρουργική και άλλοι σε ψυχιατρικές παθήσεις ή άλλοι σε αφροδίσια νοσήματα, ήταν δηλαδή όπως σήμερα τα ειδικευμένα νοσοκομεία.\nΑΝΑΠΑΡΑΣΤΑΣΗ ΤΟΥ ΑΣΚΛΗΠΙΕΙΟΥ\nΗ θεραπεία γινόταν δωρεάν όμως οι ασθενείς συνήθιζαν να προσφέρουν αφιερώματα ή αναθήματα από χρυσό ή ασήμι που αναπαριστούσαν το θεραπευμένο μέλος τους. Αυτή η συνήθεια συνεχίζεται μέχρι σήμερα με τα λεγόμενα "τάματα" που αφήνουν οι πιστοί σε "θαυματουργές" εικόνες.\nΣτην Αλεξάνδρεια, της εποχής των Πτολεμαίων, άκμασε η ιατρική υπό την προστασία των ηγεμόνων της πόλης. Ερευνητές από όλα τα μέρη ερχόντουσαν για να μελετήσουν. Η σπουδή της ιατρικής στο μουσείο της Αλεξάνδρειας έγινε παγκόσμια γνωστή. Μεγάλα παραδείγματα της εποχής ήταν ο Ηρόφιλος και ο Ερασίστρατος. Ο Ηρόφιλος ανέπτυξε τη θεωρία της αξίας της διάγνωσης του σφυγμού για την κλινική ιατρική, συνεχίζοντας έτσι το έργο του δάσκαλου του Πραξαγόρα και διέκρινε τις παραλλαγές του σφυγμού στη κάθε πάθηση\nΟ Ερασίστρατος έκανε σημαντική δουλειά στην ανατομία. Περιέγραψε με ακρίβεια τον εγκέφαλο, καταφέρνοντας να διακρίνει τον φλοιό από την παρεγκεφαλίδα. Καθόρισε τον εγκέφαλο ως το κέντρο του νευρικού συστήματος, διέκρινε τα κινητικά από τα αισθητικά νεύρα, διαπιστώνοντας ότι είναι συμπαγή και γεμάτα ιστό, σαν αυτά του νωτιαίου μυελού, και όχι κούφια όπως νόμιζαν μέχρι τότε. Μελετώντας τη καρδιά, διέκρινε πρώτος τη συστηματική από την πνευμονική κυκλοφορία.\nΣτη πρόοδο της ανατομίας πρέπει να βοήθησαν και οι ιδέες του Πλάτωνα και του Αριστοτέλη του οποίου ο πατέρας ήταν ο γιατρός του Φιλίππου, για το άνευ σημασίας σώμα μετά το θάνατο, ως ένα όχημα και μόνο, για την αθάνατη ψυχή. Επίσης μεγάλη πρόοδος εκείνη την εποχή υπάρχει και στη χειρουργική, εξαιτίας της μεγάλης ποικιλίας και ποιότητας των ιατρικών εργαλείων. Τα χειρουργικά εργαλεία της ελληνιστικής και της ρωμαϊκής εποχής δεν έχουν σχεδόν τίποτα να ζηλέψουν από τα δικά μας.\nΗ ΓΥΝΑΙΚΑ ΣΤΗΝ ΙΑΤΡΙΚΗ\nΣτην αρχαία Ελλάδα, αν και η κοινωνία ήταν καθαρά πατριαρχική, υπάρχει μια ιστορία ή και μύθος, που δείχνει ότι υπήρχε κάποια ανοχή πάνω στο θέμα. Ένα παράδειγμα είναι ο μύθος της Αγνοδίκης. Η Αγνοδίκη ήθελε να σπουδάσει ιατρική, πράγμα απαγορευμένο για της γυναίκες. Έκοψε λοιπόν τα μαλλιά της και μεταμφιέστηκε, και πήγε να μαθητεύσει κοντά στον Ηρόφιλο. Όταν όμως μετά άρχισε να εξασκεί την ιατρική και να παίρνει πελάτες από άντρες ιατρούς, αυτοί την κατάγγειλαν. Στο δικαστήριο την υπερασπίστηκαν οι γυναίκες των κατήγορων με αποτέλεσμα στο τέλος της δίκης να αλλάξουν τον νόμο έτσι ώστε και οι ελεύθερες γυναίκες να έχουν το δικαίωμα φοίτησης σε ιατρικές σχολές.\nΣτην Αθήνα του Περικλή υπήρχαν νοσοκόμες και μαίες. Εξάλλου, η μητέρα του Σωκράτη, Φαιναρέτη, ήταν μαία. Οι γυναίκες γιατροί της εποχής συνδύαζαν μαγικά διαβάσματα και θεραπευτικά βοτάνια, με συνταγές που αποτελούσαν επτασφράγιστα οικογενειακά μυστικά, για να επιτύχουν τη θεραπεία. Ήταν κυρίως ειδικευμένες στις γυναίκες ασθενείς, λόγω της αιδούς της εποχής, και βοηθούσαν στους πόνους του τοκετού, στη γέννα και στην έκτρωση.\nΑφιερωμένο στους καθηγητές ιατρικής και σε όλους όσους αποκρύπτουν από τους Έλληνες τα επιτεύγματα των προγόνων τους.\nΠηγές:http://www.mythologia.8m.com/iatriki.html, http://www.pneuma.gr/asklipios.htm, http://www.karaberopoulos.gr/karaberopoulos/ergasies/51.asp\nΑναρτήθηκε από Υπερνεφέλιος στις 1:06 μ.μ.\nΈνας άλλος „οδυσσειακός“ Κανάρης/Canaris\nΤα μυστικά περί διατροφής σύμφωνα με τον Ντα Βίντσ...\nΒίντεο και δραστηριότητες σκεπτικιστών\nΗ αγάπη του δράκου\nΗ ομορφιά των Ελληνίδων και το τέχνασμα....\n«Το φαινόμενο Όμηρος σε παπύρους, χειρόγραφα και έ...\nΜε την χρονομηχανή στην φιλοσοφία\nΌταν η «μόδα» των κοσμημάτων γίνεται ιστορία …\nΠεριηγηθείτε δορυφορικά σε σημαντικούς ελληνικούς ...\nΜάιος και Ανθεστήρια\nΔΕΝ ΘΑ ΤΟΥΣ ΠΕΡΑΣΕΙ!!!\nΠεριηγηθείτε στο Δίον!\nΟ μεγαλύτερος ποιητής όλων των αιώνων.\nΜια… μικρή Ακρόπολη στο Σαντιάγο της Χιλής\nΣτις 20/6 τα εγκαίνια του Μουσείου Ακρόπολης\nΕνα απολίθωμα 47 εκατομμυρίων ετών\nΗ Ελληνική αστρονομία\nΗ πραγματική ζωή του Οινομάου,της Ιπποδάμειας,του ...\nΤι ήταν η αρχαία Ελληνική Εθνική Θρησκεία;\nΈγχρωμα, φανταχτερά , θεϊκά.\nΗ Κύπρος στα Ομηρικά Έπη και στα αστέρια!\nΗ Μεγάλη Μητέρα και η Αφροδίτη των ανθρώπων που ζο...\nΠύρρων ο Ηλείος.Ο Σκεπτικιστής.\nΟ Φόρβαντας το Άργος και ...η Περσία!\nΑφροδίτη 35.000 ετών!\nΟ Ναός του Επικούρειου Απόλλωνα, ένα μνημείο της Π...\nΤο σαράκι της προδοσίας.Πόσοι ήταν οι Εφιάλτες;\nΕύδοξος ο Κνίδιος.\nΟ πλάτανος του Ιπποκράτη\nΜια ξεχασμένη „.απόκρυφη“ πολιτεία, με άγνωστη ιστ...\nΗ μάχη στην Ιμέρα 480 π.Χ.\nΤο πυρ – φωτιά\nΗ Ελλάδα κάτω από τα νερά του Αιγαίου!\nΗ Θεογονία του Φερεκύδη\nΑϊνού.Οι Ιάπωνες αναγνώρισαν επισήμως ότι οι Αϊνού...\nΚαλάσα.Το γαλάζιο βλέμμα σου....\nΠοιοί είναι οι Αραουκάνοι\nΜέγας Αλέξανδρος.Ο θεός των ξεχασμένων Ελλήνων απο...\nΖεϊβακχικός χορός.(βαρβαριστί ζεϊμπέκικος).


Ένα site με ενδιαφέρουσες και μόνο ειδήσεις: Στα 9,2 δισ. ευρώ οι δαπάνες για τα φάρμακα\nΠαραθέτω άρθρο απο την Καθημερινή που δείχνει την κατάντια (κατα τη προσωπική μου\nάποψη) του Ελληνικού συστήματος προμήθειας αλλα και κατανάλωσης φαρμάκων....\nΜείωση κατά 30% είναι ο στόχος της κυβέρνησης για το 2010\nΜε ειδικά μέτρα - δικλίδες ασφαλείας θα συνοδεύεται η επικείμενη επαναφορά της λίστας συνταγογραφούμενων φαρμάκων με την οποία επιχειρείται μείωση της δημόσιας φαρμακευτικής δαπάνης της χώρας μας. Το 2009 η δημόσια φαρμακευτική δαπάνη έφτασε τα 5,1 δισεκατομμύρια ευρώ, ποσό που η κυβέρνηση θέλει να μειώσει κατά 30% για το 2010.\nΠροαπαιτούμενα για να περιληφθεί ένα φάρμακο στη «λίστα» θα είναι η καταβολή από πλευράς φαρμακευτικής εταιρείας του rebate -δηλαδή η επιστροφή στα ασφαλιστικά ταμεία του 3% των χρημάτων που εισέπραξε το προηγούμενο έτος, ενώ θα πρέπει επίσης να περιλαμβάνεται το φάρμακο σε λίστα άλλης ευρωπαϊκής χώρας.\nΕπιπλέον, θα θεσπιστεί η εσωτερική τιμή αναφοράς, από τη μέση τιμή των φαρμάκων της λίστας της ίδιας θεραπευτικής κατηγορίας στην οποία θα περιλαμβάνονται και τα γενόσημα (αντίγραφα φάρμακα). Αύξηση της τιμής ενός φαρμάκου πέραν της τιμής αναφοράς θα γίνεται μόνο με ειδική γνωμοδότηση από επιτροπή. Ρόλο σε αυτό θα διαδραματίζει η ταξινόμηση που θα λαμβάνει το φάρμακο με βάση ένα ειδικό σύστημα αξιολόγησης της κλινικής του αξίας.\nΣτα μέτρα αυτά αναφέρθηκε χθες ο καθηγητής πολιτικής της Υγείας στο LondoSchool of Economics και βουλευτής του ΠΑΣΟΚ κ. Ηλίας Μόσιαλος, σε ομιλία του στο 8ο Πανελλήνιο Συνέδριο Δημόσιας Υγείας και Υπηρεσιών Υγείας, ο οποίος δεν απέκλεισε νέα μέτρα από το ερχόμενο καλοκαίρι στην περίπτωση που η μείωση στη φαρμακευτική δαπάνη δεν είναι η επιθυμητή. Για να τονίσει δε την ανάγκη «εξορθολογισμού» του συστήματος ανέφερε ότι η συνολική φαρμακευτική δαπάνη (ασφαλιστικοί οργανισμοί, νοσοκομεία, φαρμακεία, φαρμακαποθήκες) στην Ελλάδα για το 2009 ανέρχεται στα 9,2 δισ. ευρώ όταν στην Ισπανία των 47 εκατομμυρίων πολιτών είναι 12 δισ. ευρώ.\nΟσον αφορά τον τρόπο τιμολόγησης των φαρμάκων τόνισε ότι θα πρέπει να συνοδεύεται με ανακοστολόγηση τουλάχιστον ανά τρίμηνο. Σημείωσε δε ότι η τιμολόγηση με βάση τον μέσο όρο των τριών χαμηλότερων τιμών της Ευρώπης, όπως εφαρμόστηκε στο παρελθόν, δεν απέδωσε. Και αυτό διότι οι εταιρείες φρόντιζαν ώστε η Ελλάδα να είναι πάντα η 4η χώρα της Ε.Ε. στην οποία έπαιρναν τιμή τα φάρμακα, αφού είχαν προηγηθεί οι «ακριβές» Γερμανία, Σουηδία και Ολλανδία.\n«Περικοπές» στα κέρδη\nΤέλος, ο κ. Μόσιαλος επεσήμανε ότι θα πρέπει να εξετασθεί και το ενδεχόμενο «περικοπών» στα κέρδη των φαρμακοποιών. Οπως είπε, το ετήσιο εισόδημά τους είναι τουλάχιστον 200.000 ευρώ και κατά μέσο όρο δηλώνουν 11.000 ευρώ. Ο ίδιος προτείνει μείωση της τάξης του 10%-15% του ποσοστού κέρδους των φαρμακείων ή αλλαγή στον τρόπο αμοιβής τους (πάγια αποζημίωση ανά συνταγή ή με βάση το κόστος της συνταγής ή την τιμή του φαρμάκου).


Χρύσα Παππά: Η πρωταγωνίστρια του «Τατουάζ» χωρίς μακιγιάζ! (pic) | Ladytimes\nΗ Χρύσα Παππά, πρωταγωνιστεί στη δημοφιλή τηλεοπτική σειρά «Το Τατουάζ»!\nΗ ίδια μοιράζεται μαζί μας, μέσα από τον προσωπικό της λογαριασμό στο Instagram, διάφορα στιγμιότυπα από την καθημερινότητά της!\nΑυτή τη φορά, στη φωτογραφία που πόσταρε, την είδαμε χωρίς μακιγιάζ και είναι μια κούκλα!\nΜάλιστα, η ίδια φωτογραφίζεται την ώρα που ετοιμάζεται να βαφτεί και βρίσκεται ήδη μπροστά στον καθρέφτη!\nΗ δημοφιλής ηθοποιός, που έχει αγαπηθεί από το κοινό λόγω των ρόλων που υποδύεται, όταν ρωτήθηκε σε παλαιότερη συνέντευξη αν υπάρχουν στιγμές που ταυτίζεται με τον ρόλο της, είχε απαντήσει:\n«Δεν το σκέφτομαι έτσι. Δεν βλέπω έτσι τους ρόλους. Αυτό που προσπαθώ είναι να ταξιδέψω μέσα από έναν άλλο χαρακτήρα και ρόλο».\nΔείτε την ανάρτηση παρακάτω…


ΟΛΥΜΠΙΑΚΟΣ | Σάββατο 31 Οκτωβρίου 2020 - 18:08\nΜαρτίνς: «Στο α' ημίχρονο περιμέναμε περισσότερα από παίκτες που δεν τους έλειπαν παιχνίδια»\nΤι είπε ο τεχνικός του Ολυμπιακού για τους Βινάγκρε, Ντρέγκερ και Πέπε\nΕίχε αρκετές δυσκολίες ο Ολυμπιακός για να κερδίσει τον Απόλλωνα Σμύρνης και ο Πέδρο Μαρτίνς παραδέχθηκε ότι το απαραίτητο ροτέισον στην ενδεκάδα δεν αποδείχθηκε ιδιαίτερα αποτελεσματικό.\nΠαράλληλα, μιλώντας στη Νοva, o Πορτογάλος τεχνικός δεν έκρυψε ότι περίμενε περισσότερα από κάποιους παίκτες που δεν τους έλειπαν παιχνίδια.\n«Όπως έχουμε πει ξανά έχουμε αρκετούς παίκτες που δεν έχουν ρυθμό γιατί τους λείπουν τα παιχνίδια. Σήμερα παίξαμε με 6-7 αλλαγές. Γι' άλλους ήταν καλή μέρα, γι' άλλους όχι καλή. Στο πρώτο ημίχρονο περιμέναμε κάποια πράγματα περισσότερα από παίκτες που δεν τους έλειπαν παιχνίδια. Είχαμε ευκαιρίες από στημένες φάσεις, αλλά ο τερματοφύλακας δεν μας άφησε να σκοράρουμε. Στο δεύτερο ημίχρονο κάναμε αλλαγές, είχαμε ευκαιρίες, αλλά πάλι ο τερματοφύλακας δεν μας άφησε να σκοράρουμε.\nΠραγματικά στο πρώτο ημίχρονο δεν ήταν πετυχημένες οι προσπάθειες να εισχωρήσουμε στην άμυνα του αντιπάλου. Το κάναμε με στατικές φάσεις. Στο δεύτερο ημίχρονο δημιουργήσαμε περισσότερες ευκαιρίες. Βάλαμε δύο γκολ και θα μπορούσαμε να σκοράρουμε περισσότερα, αλλά μας σταμάτησε ο τερματοφύλακας που ήταν σε εξαιρετική μέρα. Παίξαμε πιο χαμηλά στην άμυνα του Απόλλωνα και αυτό μας βοήθησε να σκοράρουμε όπως μας βοήθησε και το γεγονός ότι παίξαμε με δύο επιθετικούς», ανέφερε ο προπονητής των Πειραιωτών.\nΓια τους Ντρέγκερ και Βινάγκρε επισήμανε: «Ο Ντρέγκερ πήγε πολύ καλά, είναι σε καλό επίπεδο. Ο Βινάγκρε έχει περισσότερα να δείξει. Του λείπει ο αγωνιστικός ρυθμός. Ήταν ευκαιρία να δώσουμε χρόνο συμμετοχής σε παιδιά που δεν έχουν πολύ χρόνο. Γνωρίζαμε το ρίσκο, γνωρίζαμε ότι θα μπορούσαμε να μην έχουμε ρυθμό, αλλά το ματς με τη Μάντσεστερ Σίτι είναι κοντά. Ήταν μία επιλογή συνειδητή για εμάς και ξέραμε όλα όσα θα συνέβαιναν».\nΕνώ για τον Πέπε σχολίασε: «Δεν είναι μόνο ο Πέπε, είναι όλοι οι υποψήφιοι. Όλοι οι παίκτες είναι διαθέσιμοι και είναι πάντα μέσα στις επιλογές για να δώσουν λύση σε κάθε θέση».\nΝίκη πριν τον Ολυμπιακό η Μαρσέιγ Μαρτίνς: «Παρά τα προβλήματα είμαστε εδώ για να πετύχουμε τους στόχους και τις φιλοδοξίες μας» Καβάλα στο άλογο από τώρα ο Ολυμπιακός! Άρης - Ολυμπιακός LIVE στο a-sports.gr Επέστρεψε στην Αθήνα ο Χασάν


Η ΕΠΙΛΟΓΗ - dvd 13 - περίληψη - Victory TV\nΗ ΕΠΙΛΟΓΗ - dvd 13 - περίληψη\nΙρφάν και Εγκεμέν στο έλεος του Σουλεϊμάν.\nΚι ενώ οι δύο φίλοι ψάχνουν διέξοδο, η Αϊσέ βρίσκεται όλο και πιο κοντά στο στόχο της…\nΗ Ντεμέτ λέει όλη την αλήθεια στην Ιλάι για τη συνεργασία της με την Κουντρέτ κι έτσι εκείνη σιγουρεύεται ότι η γυναίκα του Σουλεϊμάν ευθύνεται για την έκρηξη στο γραφείο της. Αυτήν τη φορά, βέβαια, είναι αποφασισμένη να μην το αφήσει να περάσει έτσι.\nΟ Σουλεϊμάν δείχνει με πράξεις μέχρι πού μπορεί να φτάσει, σκοτώνοντας τον τύπο που ξυλοκόπησε ο γιος του, μπροστά στον Ιρφάν και τον Εγκεμέν! «Ξέρετε γιατί πέθανε αυτός ο άνθρωπος; Επειδή με εξαπατήσατε. Αν δεν είχατε εκβιάσει εμένα και το γιο μου, αυτός ο άνθρωπος θα ήταν ακόμη ζωντανός. Πέθανε εξαιτίας σας. Εσείς γιατί είστε ακόμη ζωντανοί; Επειδή μου χρωστάτε δέκα εκατομμύρια!», τους λέει. Εκείνοι φεύγουν σοκαρισμένοι από το εστιατόριο και σίγουροι ότι δεν θα ξεμπερδέψουν εύκολα μαζί του. Μια ευχάριστη έκπληξη περιμένει τον Ιρφάν, επιστρέφοντας στο νοσοκομείο. Η Εντά τον ενημερώνει ότι βγήκαν τα αποτελέσματα της βιοψίας του γιου τους και είναι καθαρά. Δεν ισχύει όμως το ίδιο και με τον Χακάν, που έρχεται αντιμέτωπος με το μένος του πατέρα του. «Δεν έχω πλέον ελπίδα για σένα. Και μην τυχόν πατήσεις το πόδι σου στην εταιρία. Μείνε μακριά από την Babil», του λέει ο Σουλεϊμάν.\nΟ Ιρφάν προσπαθεί να βρει έναν τρόπο ώστε να μη βρεθεί μπλεγμένη και η οικογένειά του με τον Σουλεϊμάν. Και τον βρίσκει. Αποφασίζει, αφού πρώτα καλύψει όσους εμπλέκονται σε αυτήν την υπόθεση, να παραδοθεί στην αστυνομία ως ο μόνος υπαίτιος για την απάτη. Όταν, όμως, ανακοινώνει το σχέδιό του στον Εγκεμέν, εκείνος, που έχει γλυκαθεί στο χρήμα, αντιδρά.\nΠαράλληλα, η Ιλάι αποδεικνύει στον Σουλεϊμάν ότι η γυναίκα του κρύβεται πίσω από την απόπειρα δολοφονίας της και του ζητά να χωρίσουν. Εκείνος επιστρέφει στο σπίτι του και κάνει φασαρία στην Κουντρέτ. Πάνω στον καβγά, την πιάνει από το λαιμό, προκαλώντας την αντίδραση του Χακάν, που για πρώτη φορά σηκώνει το ανάστημά του απέναντι στον πατέρα του και υπερασπίζεται τη μητέρα του. Όσο για την Κουντρέτ, θυμίζει για μία ακόμη φορά στον άντρα της ότι μπορεί να το παίζει πλούσιος μόνο χάρη στην περιουσία του πατέρα της. «Δεν θα επιτρέψω να ξοδευτούν τα λεφτά μου σε πόρνες», του ξεκαθαρίζει.\nΟ Ιρφάν, που προχωρά κανονικά το σχέδιό του, ετοιμάζει την αίτηση διαζυγίου. Τη βρίσκει, όμως, κατά λάθος η Εντά και νομίζει ότι είναι εξαιτίας της Ιλάι. Έτσι αναγκάζεται να της πει όλη την αλήθεια για την απάτη που έχει στήσει, ενώ της εξηγεί ότι το κάνει μόνο για να προστατέψει εκείνη και το γιο τους.\nΗ Αϊσέ πηγαίνει επίσκεψη στο σπίτι του Χακάν και καταφέρνει να τρυπώσει στο γραφείο του πατέρα του, όπου ανακαλύπτει το ραντεβού που έχει κλείσει ο Σουλεϊμάν για την παράδοση του παράνομου εμπορεύματος. Κι ενώ στην αστυνομία ετοιμάζονται για τη μεγάλη επιχείρηση, ο Σουλεϊμάν στέλνει τον Ιρφάν στη θέση του...\nΟ Ιρφάν ομολογεί στην Εντά όλη την αλήθεια για την απάτη που έχει στήσει\nΗ ΕΠΙΛΟΓΗ - dvd 12 - video (7)\nΗ ΕΠΙΛΟΓΗ - dvd 12 - video (6)\nΗ ΕΠΙΛΟΓΗ - dvd 12 - video (5)


O22 Αγία Άννα-Άσκρη\nΟ22 Αγία Άννα-Άσκρη\nΠρος τη Δραμάλα, με θέα το Μαραντάλι και το Κορομπίλι\nΤο σκέλος του O22 από την Αγία Άννα στην Άσκρη είναι το μεγαλύτερο σε μήκος και ένα από τα δυσκολότερα της όλης διαδρομής. Ο λόγος που το σκέλος εκτείνεται σε 24.5 χλμ είναι ότι δεν υπάρχει ενδιάμεσος οικισμός. Μοναδική εκδοχή διακοπής της πορείας αποτελεί η Παναγία Πουρνάρα, θέση προστατευμένη και με νερό, περίπου στο μέσον της όλης απόστασης.\nΗ διαδρομή ξεκινά από την Αγία Άννα. Περνάμε το νεκροταφείο και φτάνουμε στη βάση του βουνού, σε ωραία αλλά ανενεργή πέτρινη κρήνη. Για να παρακάμψουμε τους άχαρους δρόμους στην περιοχή Κουτσούρι Ιμπάρδ, θα χρησιμοποιήσουμε ένα μικρό μονοπάτι που δυστυχώς και αυτό καταλήγει στο οδικό δίκτυο του αιολικού πάρκου. Το μονοπάτι είναι καθαρό και πρόσφατα σημαδεμένο με κόκκινα σημάδια.\nΟ22 Αγία Άννα-Άσκρη: Αφήνοντας την Αγία Άννα\nΜπαίνοντας στην επικράτεια των περιστρεφόμενων γίγαντων, ακολουθούμε το δρόμο μέχρι διακλάδωση με τοπικό δρομάκι. Κατεβαίνουμε σε μια σειρά λάκκες, όλες ντυμένες με μεγάλες βελανιδιές, μια σαφής αντίθεση του πλούσιου εδάφους των δολινών σε σχέση με τον άγονο βραχώνα, καλυμένο αποκλειστικά από πουρνάρια.\nΟ22 Αγία Άννα-Άσκρη: Στο λαβύρινθο του καρστικού υψιπέδου\nΟ22 Αγία Άννα-Άσκρη: Η πηγή Κερασιά\nΚάνοντας ελιγμούς και συνεχή ανεβοκατεβάσματα σε ένα βραχώδες και αρκετά δυανάγνωστο πεδίο, περνώντας μέσα από απότομες δολίνες και κάποια πραγματικά δύσβατα περάσματα, θα φτάσουμε σε ένα πρώτο λιβάδι και μετά στη λάκκα Κερασιά, πραγματική όαση μέσα στον απέραντο βραχώνα. Η μικρή πηγή Κερασιά (βρίσκεται λίγο μετά τη λάκκα Κερασιά και πάνω από μια μικρότερη, ανώνυμη λάκκα) έχει πλέον περιστασιακά λίγο νερό.\nΟ22 Αγία Άννα-Άσκρη: Στην Παναγία Πουρνάρα\nΑπό εδώ θα συνεχίσουμε με πιο βατό χωμάτινο μονοπάτι, που κατηφορίζει σε πυκνό ελατόδασος μέχρι την ποτίστρα στο Κάνταλο. Ακολουθούμε χωματόδρομο, που περνά από μεγάλη δεξαμενή (μπορούμε να πάρουμε καλό νερό από την υπερχείλιση) και φτάνει στην Παναγία Πουρνάρα, όπου χώρος αναψυχής και ξωκλήσι πλαισιωμένο από μεγάλα πουρνάρια. Η ομώνυμη πηγή είναι λίγο ψηλότερα και παρέχει νερό από απλή βρύση.\nΟ22 Αγία Άννα-Άσκρη: Η πηγή Χαλίκι\nΣυνεχίζουμε σε χωματόδρομο μέχρι την πηγή Χαλίκι, που περιβάλλεται από ωραίο χώρο ανάπαυσης (και ψησίματος ...). Εδώ θα αφήσουμε το δρόμο για να μπούμε στις βόρειες, βραχώδεις πλαγιές του Ζαγαρά. Η πλαγιά σταδιακά γίνεται απότομη και το μονοπάτι κατά τόπους είναι ιδιαίτερα δύσκολο. Τελικά, φτάνουμε σε πλάτωμα, στα 1346 μ., όπου βρίσκεται η πηγή Ιπποκρήνη. Μέχρι εδώ η σήμανση είναι άνιση: αλλού πυκνή, αλλού ασυνεπής.\nΟ22 Αγία Άννα-Άσκρη: Το αρχαίο πηγάδι Ιπποκρήνη\nΗ πηγή Ιπποκρήνη, ενδεδυμένη με ωραία μυθολογικά στοιχεία, είναι στην πραγματικότητα ένα στενό πηγάδι στα βράχια, κοντά στην κορυφογραμμή του Ζαγαρά. Έχει σχεδόν πάντα νερό και πρόσφατα απέκτησε και κουβά με νερό, αλλά προφανώς το νερό δεν πίνεται.\nΑπό εδώ θα ξεκινήσουμε την μακριά κατάβαση προς τη Δραμάλα. Το μονοπάτι είναι ασαφές και συχνά ανύπαρκτο, αλλά ευτυχώς είναι αρκετά καλά σημαδεμένο.\nΟ22 Αγία Άννα-Άσκρη: Συμμετρίες στην ερημιά (Verbascum mallophorum)\nΦτάνουμε στον άξονα της ύφεσης της Δραμάλας, όπου η σήμανση γίνεται ασυνεπής. Κατεβαίνουμε προσεκτικά μέχρι τον άξονα του μονοπατιού από τη Μακαριώτισσα: από εδώ και μέχρι τον πρώτο χωματόδρομο, το μονοπάτι έχει καθαριστεί και διευθετηθεί πρόσφατα από την τοπική ομάδα "Ελικώνιοι περιπατητές" και είναι πολύ σαφές και καλόβατο.\nΟ22 Αγία Άννα-Άσκρη: Κατεβαίνοντας προς την κοιλάδα της Άσκρης\nΤέμνουμε χωματόδρομο και συνεχίζουμε σε ολοένα πυκνότερο θαμνώνα προς την κοιλάδα της Άσκρης. Διασχίζουμε παλιά κτήματα, τώρα στο μεγαλύτερο μέρος τους καλυμένα από αγκαθωτούς θάμνους. Με δυσκολία και κυρίως χάρη σε κάποια καίρια σημάδια φτάνουμε σε ελαιώνα και κατεβαίνουμε στον περιμετρικό δρόμο της κοιλάδας.\nΟ22 Αγία Άννα-Άσκρη: Όταν τελειώνεις μια μεγάλη πορεία,\nακόμα και ένα ζιζάνιο σου φαίνεται όμορφο (Ditrichia viscosa)\nΑπό εδώ και μέχρι την Άσκρη (περίπου 3.5 χλμ) θα περπατήσουμε σε χωματόδρομο. Προσπερνάμε διακλάδωση που οδηγεί στο παλιό ξωκλήσι του Αγίου Νικολάου και συνεχίζουμε μέχρι το κέντρο της Άσκρης (παλιά Παλαιοπαναγιά). Το χωριό είναι ζωντανό και προσφέρει αρκετές επιλογές εστίασης.\nκαι μέγιστες και ελάχιστες τιμές\nΓια τη σύνδεση της Αγίας Άννας με τη λάκκα Κερασιά έχουμε δύο επιλογές: την τυπική χάραξη του Ο22 και όδευση που περιγράφουμε πιο πάνω. Η τυπική γραμμή του Ο22 περιλαμβάνει πολύ περισσότερο άσφαλτο και χωματόδρομο και το μονοπάτι, αν και πιο βατό, δεν έχει τόσο καλή σήμανση. Έτσι, χωρίς να προτείνουμε την αντικατάσταση της παλιάς χάραξης με μια νέα, που και αυτή έχει αρκετά προβλήματα βατότητας, θεωρούμε την παρούσα γραμμή πιο συνεκτική και πιο κοντά στο πνεύμα μιας μεγάλης ορειβατικής διάσχισης.\nΗ διαδρομή O22 Αγία Άννα-Άσκρη περιλαμβάνεται στον οδηγό Ο22 topoguide.